title: Strasbourg

text:
Euroopan ihmisoikeustuomioistuimen päämaja sijaitsee historiallisen keskustan ulkopuolella. Richard Rodgersin suunnittelema rakennus otettiin käyttöön 1995. Arkkitehtuurisen suunnittelun päämääränä oli luoda rakennuksesta hillityn symbolinen maamerkki ja sen ulkomuodosta ihmisystävällinen. Rakennuksen päädyssä sijaitsevat kaksi pyöreää osaa toimivat tuomioistuimen eri elinten istuntosaleina. Rakennuksen pyrstö koostuu kahdesta osasta.
Vuonna 1998 valmistuneessa Euroopan parlamentin Louise Weiss -rakennuksessa sijaitseva 750-paikkainen istuntosali on Euroopan suurin. Rakennuksen 60 metriä korkean tornin viimeistelemätön katto symboloi jatkuvaa eurooppalaista rakennusprosessia. Ranskan presidentti Jacques Chricac vihki vastapäätä Euroopan ihmisoikeustuomioistuinta sijaitsevan rakennuksen käyttöön 1999.


title: Strasbourg

text: Strasbourgin jäätyä saksalaisten haltuun kaupungin ympärille rakennettiin 1872–1890 mittavat puolustuslinnoitukset. Puolustuslinnoitukset sijaitsevat nykyään eri puolilla Strasbourgin laitamilla ja osa Saksan puolella rajaa, ja vapaaehtoiset ovat kunnostaneet niitä, ja ne ovat avoinna matkailijoille.


title: Strasbourg

text: 2012 vihitty Grande mosquée de Strasbourg -moskeija on matkailijoiden keskuudessa suosittu nähtävyys. Poliittista keskustelua herättäneen rakennuksen on suunnitellut italialainen arkkitehti Paolo Portoghesi. Moskeijasta puuttuu muun muassa moskeijoille tyypillinen minareetti-torni.


title: Strasbourg

text:
Vuonna 1997 kansallisoopperan aseman saanut Opéra national du Rhin järjestää muun muassa konsertteja, baletteja ja lausuntaesityksiä. Se toimii Strasbourgin lisäksi Colmarissa ja Mulhousessa. Vuonna 1855 perustettu Strasbourgin filharmoninen orkesteri () esiintyy Strasbourgin lisäksi myös muualla Alsacessa. Strasbourgin kansallisteatteri () on ainoa Ranskan kansallisteatteri Pariisin ulkopuolella. Bibliothèque nationale et universitaire on Ranskan toiseksi suurin julkinen kirjasto ja sen valikoimiin kuuluu monipuolinen valikoima yhteiskunta- ja ihmistieteisiin liittyviä teoksia. Kirjaston kokoelmiin kuuluu myös runsas määrä inkunaabeleja Strasbourgin ollessa yksi varhaisimmista kirjapainotaidon keskuksista.
Strasbourgin ja sen taajamien korkeakoululaitoksiin kirjautuu vuosittain yli 50 000 opiskelijaa. Kaupungin kolmen yliopiston yhdistyttyä 2009 Strasbourgin yliopisto on opiskelijoissa ja luennoitsijoissa mitattuna nykyään Ranskan suurin yliopisto. Suur-Strasbourgin alueen korkeakoulujärjestelmän ja tutkimuksen tukemiseen on varattu satoja miljoonia euroja Ranskan valtion ja EU:n myöntämiä varoja.


title: Strasbourg

text:
Muita Strasbourgissa sijaitsevia korkeakoululaitoksia ovat muun muassa Pariisista 1991 muuttanut Kansallinen hallintokoulu, Institut national des études territoriales, sekä International Space University. IRCAD on Strasbourgissa sijaitseva kansainvälisesti tunnettu lääketieteellinen tukimuskeskus, joka kouluttaa vuosittain tuhansia kirurgeja. Strasbourgin läheisyydessä sijaitsee myös useita innovaatioklustereita, kuten biotieteiden ja terveyden alalla toimiva Alsace Biovalley.
Strasbourgin musiikkikulttuuria täydentävät erilaiset läpi vuoden järjestettävät paikalliset sekä kansainväliset musiikkifestivaalit. St’art on vuosittain järjestettävä nykytaiteen näyttely, jonka kävijämäärä on noin 25 000 henkeä. Kirjallisuutta edustavat kirjallisuustapahtumat, kuten "Bibliothèques idéales" ja eurooppalaisen käännöskirjallisuuden tapahtuma "Traduire l’Europe".


title: Strasbourg

text: Vuodesta 2008 lähtien järjestettyyn vuosittaiseen fantasiaelokuvien festivaaliin sisältyy muun muassa fantasiaelokuvien ensi-iltoja sekä vierailevia julkisuuden henkilöitä. Elokuvafestivaalin oheistapahtumana järjestettävään Zombie Walk -kävelyyn osallistui 2011 yhteensä noin 3 000 henkeä. Strasbourgissa vuodesta 1570 lähtien vuosittain järjestetyt Christkindelsmärik-joulumarkkinat ovat Ranskan vanhimmat.


title: Strasbourg

text: Strasbourgissa järjestetään vuosittain naisten Internationaux de Strasbourg -tennisturnaus. Rallye de France Alsace on osa Rallin maailmanmestaruussarjaa. EuroTournoi on Strasbourgissa vuosittain järjestettävä korkean tason kansainvälinen käsipalloturnaus. Vuosittain keväällä järjestetään yleinen urheilutapahtuma, johon kuuluu kävelyä, juoksua ja uintia, ja jonka osallistujamäärä on noin 8 000 henkeä. Strasbourg oli yksi Ranskan ympäriajon etapeista muun muassa vuonna 2006.


title: Strasbourg

text: Jalkapalloseura RC Strasbourg on voittanut Ranskan-mestaruuden kerran historiansa aikana. Koripalloseura Strasbourg IG on niin ikään voittanut kerran maansa mestaruuden.


title: Luettelo Uzbekistanin kaupungeista

text: Tämä on luettelo Uzbekistanissa sijaitsevista kaupungeista.


title: Luettelo Valko-Venäjän kaupungeista

text: Tämä on luettelo Valko-Venäjän kaupungeista. Itäeurooppalaisessa Valko-Venäjän valtiossa oli vuoden 2009 lopulla yhteensä 112 kaupunkia. Maaliskuussa 2012 uuden ydinvoimalan sijoituspaikkakunta Astravets sai kaupungin arvon. Valko-Venäjän aluehallintoa koskevan lain mukaisesti maan kaupungit jaetaan kolmeen ryhmään:Aluehallinnollinen jako ja kaupunkien kuuluminen eri tasojen ohjaukseen kehittyi asteittain Neuvostoliiton aikana. Lähestyminen heijastaa keskusjohdon ohjauksessa olevaa aluehallintoa. Nykyisinkin Valko-Venäjän presidentti nimittää suoraan esimerkiksi aluehallinnon ja piirihallinnon johtajat.


title: Luettelo Valko-Venäjän kaupungeista

text: Luettelossa kaupunkien nimet on esitetty sekä valkovenäjänkielisestä että venäjänkielisestä muodosta translitteroituina ja alkuperäisessä kyrillisessä kirjoitusasussa maan kummallakin virallisella kielellä. Tasavallan alaisuudessa oleva pääkaupunki ja alueiden alaisuudessa olevat suurkaupungit on esitetty sekä taulukossa että kaupunkien paikan kertovalla kartalla vahvennettuna (esim. Bobruisk). Asukasmäärä perustuu lokakuun 2009 väestönlaskentaan. Luettelo ja kartta yli 50 000 asukkaan kaupungeista väkiluvun mukaan on myös artikkelissa Valko-Venäjä.


title: Luettelo Valko-Venäjän kaupungeista

text: Oheinen kartta kertoo Valko-Venäjän kaupunkien sijainnin.


title: Luettelo Valko-Venäjän kaupungeista

text: Varsinaisten kaupunkien ohella Valko-Venäjällä on vajaa sata kaupunkimaista taajamaa. Näillä pikkukaupunkimaisilla asutuskeskittymillä ei ole virallista kaupungin (, ) asemaa, mutta niitä saatetaan joskus matkailussa tai englanninkielisessä viestinnässä kutsua pikkukaupungiksi. Myös Valko-Venäjän väestötilastoissa kaupunkimaisten taajamien asukkaat lasketaan kaupunkiväestöön kuuluviksi.


title: Luettelo Valko-Venäjän kaupungeista

text: Lainsäädännössä nämä kaupunkityyppiset asutuskeskukset luokitellaan Valko-Venäjällä kolmeen ryhmään:Ensimmäiseen ryhmään (varsinaiset kaupunkimaiset taajamat) kuuluu Valko-Venäjällä noin 87 asutustaajamaa. Osa näistä on hallintopiirinsä keskuksia, kuten Karelitšy. Työläistaajamia on kuusi, esimerkkinä lasitehdaspaikkakunta Jelizava. Kylpylätaajamia on vain yksi, Naratš.


title: Luettelo Venezuelan kaupungeista

text: Tämä on luettelo Venezuelassa sijaitsevista kaupungeista.


title: Luettelo Vietnamin kaupungeista

text: Tämä on osittainen luettelo Vietnamissa sijaitsevista kaupungeista.


title: Luettelo Viron kaupungeista

text: Tämä artikkeli on luettelo Viron kaupungeista ().


title: Luettelo Viron kaupungeista

text: Vuoden 2015 alussa Virossa oli 30 kaupunkia, joissa oli yhteensä 825 515 vakinaista asukasta. Vuoden 2017 kuntauudistuksessa kaupunkien määrä väheni 15:een. Vuoden 2018 alussa kaupungeissa oli 810 443 asukasta.


title: Luettelo Viron kaupungeista

text: Vain suurimmassa kaupungissa eli Tallinnassa asuu yli 100 000 henkeä. Keskikokoisia 30–100 tuhannen asukkaan kaupunkeja on neljä: Tartto, Narva, Pärnu ja Kohtla-Järve. Asukasluvultaan 10–30 tuhannen asukkaan kaupunkeja on seitsemän. Alle 10 000 hengen kaupunkeja on kolme.


title: Luettelo Viron kaupungeista

text: Kuntaliitokset 2017:


title: Luettelo Viron kaupungeista

text: Vuoden 2015 alussa Virossa oli 17 epäitsenäistä kaupunkia (), joista oli kuntaliitoksen myötä tullut osa jotakin kuntaa. Vuoden 2017 kuntauudistuksen jälkeen Virossa oli 37 epäitsenäistä kaupunkia ().


title: Onttosarviset

text: Onttosarviset ("Bovidae") on sorkkaeläinten lahkoon kuuluva laaja ja monimuotoinen nisäkäsheimo. Siihen kuuluu noin 140 lajia, joita elää luonnonvaraisena kaikilla muilla mantereilla paitsi Australiassa ja Antarktiksella. Onttosarvisiin kuuluvat muun muassa nautaeläimet, vuohieläimet ja erilaiset antiloopit ja gasellit. Niistä on fossiilijäänteitä varhaiselta mioseenikaudelta alkaen.


title: Onttosarviset

text: Suurimmat onttosarvisten heimon lajit painavat reilusti yli tonnin ja ovat kaksi metriä korkeita. Pienimmät taas ovat kutakuinkin kissan kokoisia. Suurin osa elää laumoissa, mutta jotkin lajit myös pääasiassa yksin. Kaikki heimon lajit ovat kasvinsyöjiä ja niillä on neliosainen vatsa, minkä ansiosta ne pystyvät käyttämään ravinnoksi muille eläimille kelpaamattomia kasvinosia. Kaikilla uroksilla ja monilla naarailla on sarvet.


title: Onttosarviset

text: Useita onttosarvislajeja, kuten nauta, vesipuhveli, jakki, lammas ja vuohi, on kesytetty kotieläimiksi.


title: Rein

text: Rein (, , , ) on yksi Euroopan pisimmistä joista. Sen pituus on 1 230 kilometriä. Yhdessä Tonavan kanssa se muodosti aikoinaan Rooman valtakunnan pohjoisrajan. Rein on tärkeä vesiväylä tavaroiden kuljetuksessa Pohjanmereltä sisämaahan.


title: Rein

text: Reinin varrella olevat maat ovat Sveitsi, Italia, Liechtenstein, Itävalta, Saksa, Ranska ja Alankomaat. Rein on Italiaa ja Alankomaita lukuun ottamatta monin paikoin myös näiden valtioiden rajajoki.


title: Rein

text: Rein saa alkunsa Sveitsin Alpeilta, Sveitsin ja Italian raja-alueelta, Graubündenin kantonista. Alppien juurella Rein virtaa Bodenjärven etelärantaan ja jatkaa kohti merta järven länsirannalta. Se laskee Pohjanmereen Rotterdamin kohdalla Alankomaissa.


title: Rein

text: Rein-nimeä käytetään joen alkujokien, Vorderrheinin ja Hinterrheinin, yhdistymispaikasta Reichenausta alkaen. Paikka sijaitsee Sveitsissä, noin 10 kilometriä Churin kaupungista lounaaseen.


title: Rein

text: Reinin alkulähde voidaan määritellä Vorderrheinin ja Hinterrheinin sekä niiden sivujokien ja alkupurojen lähteille eri perusteilla:


title: Rein

text:
¹ Hinterrhein, Läntalücke, Hinterrhein
² Rein Anteriur, Lai da Tuma, Tujetsch
¹¹ Dischmabach/Landwasser, Scalettahorn, S-chanf
¹² Rein da Medel, Lago di Dentro, Quinto


title: Rein

text: Joen eri osista käytetään erityisiä nimiä, myös suomeksi.


title: Rein

text: Vorderrhein ja Hinterrhein ovat Reinin alkujokia Lepontisilla Alpeilla. Ne alkavat 2 200–2 400 metrin korkeudesta ja yhdistyvät 600 metrin korkeudessa Alppi-Reiniksi. Alkujokien pituus on 60–70 kilometriä. Niiden keskivirtaama alajuoksulla on 50–60 m³/s.


title: Rein

text: Alppi-Rein () on noin 90-kilometrinen jokiosuus alkujokien yhdistymiskohdasta Reichenausta Bodenjärvelle (396 m mpy.). Joki laskee tällä välillä noin 200 metriä. Joen keskivirtaama alajuoksulla on 240 m³/s. Alppi-Rein on suurimmalta osalta ruopattu, pengerretty ja oikaistu tulvavahinkojen estämiseksi ja maanviljelyolosuhteiden parantamiseksi. Jokilaakson reuna-alueet on lisäksi kanavoitu. Alaosan oikaisuosuuksilla Reinin vanhaa uomaa sanotaan Alter Rheiniksi.


title: Rein

text: Korkea-Rein () on jokiosuus välillä Bodenjärvi–Basel. Joki laskee tällä osuudella noin 150 metriä. Reinin putoukset sijaitsevat Bodenjärvestä pari kymmentä kilometriä alajuoksulle päin, Schaffhausenin kaupungin eteläpuolella.


title: Rein

text: Ylä-Rein () on jokiosuus välillä Basel–Bingen am Rhein. Vuosien 1891–2010 keskivirtaama Baselissa oli 1 061 m³/s. Suurin mitattu kuukausikeskivirtaama on mitattu vuoden 1999 toukokuussa: 5 085 m³/s..


title: Rein

text: Keski-Reiniksi () sanotaan Reinin osuutta välillä Bingen–Bonn. Reinin rotko () on osa Keski-Reiniä välillä Bingen–Koblenz.


title: Rein

text: Ala-Rein () on Reinin alin osuus Bonnista Pohjanmereen. Reinin suisto (, ) on laaja usean joen muodostama Reinin–Maasin–Schelden suistoalue.


title: Rein

text: Vanha-Rein () on Reinin entinen pääuoma joen suistossa.


title: Rein

text: Chur, Vaduz, Schaffhausen, Basel, Strasbourg, Karlsruhe, Mannheim, Ludwigshafen, Wiesbaden, Mainz, Koblenz, Bonn, Köln, Düsseldorf, Neuss, Krefeld, Duisburg, Arnhem (Nederrijn), Nijmegen (Waal), Utrecht (Kromme Rijn), Rotterdam (Nieuwe Maas).


title: Rein

text: Rein on kulkukelpoinen Pohjanmereltä aina Baselin yläpuolelle, Rheinfeldeniin asti. Kansainvälinen reitti on taattu alueen valtioiden sopimuksilla. Vapaa kulkuoikeus sovittiin ensimmäisen kerran Westfalenin rauhansopimuksessa vuonna 1648. Nykyisistä käytännöistä sovittiin Wienin kongressissa vuonna 1815, jolloin alueen valtiot perustivat yhteistyöjärjestön () sopimaan Reinin kansainvälisen liikenteen periaatteista. Komission jäsenmaita ovat nykyään Belgia, Hollanti, Ranska, Saksa ja Sveitsi.


title: Rein

text: Rhônen–Reinin-kanava (, ) yhdistää Reinin Rhôneen, mikä mahdollistaa kulkemisen vesiteitse Pohjanmereltä Välimerelle. Reinin–Mainin–Tonavan kanava yhdistää Reinin sivujoen Mainin Tonavaan, mikä mahdollistaa kulkemisen vesiteitse Pohjanmereltä Mustallemerelle.


title: Rein

text: Baselin satama on Sveitsin ainoa kansainvälinen satama. Sitä kautta kulkee noin 10 prosenttia maan tuonnista.


title: Robin Hood

text: Robin Hood on englantilaisen tarinaperinteen mukaan Sherwoodin metsissä, Nottinghamin kaupungin läheisyydessä joskus 1100-luvun lopulla tai 1200-luvulla elänyt lainsuojaton ja taitava jousimies, joka varasti rikkailta ja antoi köyhille. Robinin rosvojoukot tunnettiin nimellä ”iloiset veikot”, hänen rakastettunsa oli Marian-neito ja arkkivihollisensa Nottinghamin seriffi.


title: Robin Hood

text: Robin Hoodin tarina perustuu enimmäkseen 1400-luvulta peräisin oleviin balladeihin, mutta hänet on mainittu sitä vanhemmissakin kirjoituksissa. Robinin historiallisuudesta ei olla varmoja, mutta hänen tarinansa saattaa pohjautua usean todellisen henkilön vaiheisiin.


title: Robin Hood

text: Robin Hoodin legendaa on kerrottu vuosisatojen ajan balladeissa, näytelmissä, kirjoissa ja elokuvissa. Tarina on muuttunut aikojen kuluessa ja siihen lisäillään edelleen uusia hahmoja ja teemoja.


title: Robin Hood

text: Robinin kerrotaan usein syntyneen vuonna 1160 Loxleyn kylässä, jonka mainitaan joskus olevan Yorkshiressä ja toisinaan Nottinghamshiressä. Robin on itsenäinen talonpoika ("yeoman", voi tarkoittaa myös ’aatelistaloudessa työskentelevä ammattihenkilö’) ja nousevaa keskiluokkaa. Hänen on kerrottu joskus myös olevan metsämiehen poika tai Sir Robin, kolmannelta ristiretkeltä palannut ritari, jonka maat seriffi oli varastanut. Häntä on myös kutsuttu Huntingdonin kreiviksi tai tämän pojaksi.


title: Robin Hood

text: Keskiaikaisissa balladeissa ei kerrota, miksi Robinista tuli lainsuojaton. Eräs myöhäisempi tarina kertoo, että Robin ampui peuran vedonlyönnissä 15 vuoden ikäisenä ja sen jälkeen myös 15 miestä, jotka kieltäytyivät maksamasta hänelle ja uhkasivat häntä. Toisen tarinan mukaan Robin etsintäkuulutettiin hänen pelastettuaan Much Myllärinpojan.


title: Robin Hood

text: Robin pukeutuu vihreään asuun. Hän on lainsuojaton, joka asuu tarinasta riippuen Sherwoodin metsässä Nottinghamshiressä tai Barnsdalessa Yorkshiressä. Hänen sanotaan varastavan rikkailta ja antavan köyhille sekä puolustavan heikkoja näiden sortajia vastaan. Hänen suurin rikoksensa on peuranmetsästys, sillä normannit olivat kieltäneet sen 1066 ja valvoivat kieltoa ankarasti. Hänen vihollisiaan ovat etenkin Nottinghamin seriffi ja korruptoituneet kirkonmiehet. Varhaisimmissa balladeissa Robin usein surmaa vihollisiaan kuten Nottinghamin seriffin ja Guy of Gisbornen.


title: Robin Hood

text: Robinin rosvojoukkio on nimeltään ”iloiset veikot”. Hänen rakkaansa on Marian-neito, mutta Robinilla ja Marianilla ei balladien mukaan ole lapsia. Robin palvelee Neitsyt Mariaa monissa tarinoissa, mutta joskus hänen on kerrottu olevan ”metsän pakanajumalan poika”.


title: Robin Hood

text: Robin on mestariampuja. Hän on salapukujen mestari, ja hän huijaa vihollisiaan ja pelastaa omiaan usein niiden avulla. Hän osallistuu salapuvussa jousiammuntakilpailuihin Nottinghamissa ja voittaa halkaistuaan vastustajansa nuolen. Robin on myös taitava miekkamies. Monessa tarinassa hän kuitenkin häviää ottelunsa muukalaisia vastaan, mutta saa heidät sen jälkeen liittymään joukkoihinsa; näin moni iloisista veikoista tuli mukaan.


title: Robin Hood

text: Joskus Robin taistelee saksien puolella normannivalloittaja vastaan. Robin puolustaa yleensä laillista kuningasta, etenkin Rikhard Leijonamieltä, ja taistelee vallananastaja Juhanaa vastaan. Monissa elokuvissa kuningas Rikhard lopulta armahtaa Robinin. Balladien mukaan Robin väsyy kuninkaan palvelemiseen ja palaa metsään 22 vuodeksi.


title: Robin Hood

text: Robinin kerrotaan sairastuneen 1247 ja hakeneen apua serkultaan, Kirkleesin priorittarelta. Tämä iskee Robinin suonta kuitenkin liikaa, tarkoituksenaan surmata Robin. Kuoleva Robin ampuu ikkunasta nuolen ja toivoo ystävältään Pikku Johnilta hautansa olevan paikassa, johon nuoli laskeutuu.


title: Robin Hood

text: Robinin tarinoissa viitataan todellisiin normannien ja anglosaksien kiistoihin, ja myöhemmissä versioissa myös Juhanan ja Rikhardin kiistelyyn Englannin kruunusta. Tarinoissa on nähty myös kaikuja Simon V de Montfortin kapinasta 1265 ja Lancasterin jaarli Thomasin kapinasta Edvard II:ta vastaan 1322, Hereward the Waken taisteluista normanneja vastaan 1070–1071 ja William Wallacen vastarinnasta Skotlannissa 1297–1305.


title: Robin Hood

text: Robin Hoodin tunnetuin olinpaikka tarinoissa on Sherwoodin metsä Nottinghamshiressä Nottinghamin kaupungin lähellä, ja joidenkin iloisista veikoistakin kerrotaan olleen sieltä kotoisin. Iloisten veikkojen päämajaksi metsässä on kerrottu ontto puu, luola tai mökki. Sherwoodin metsä oli kuninkaallinen peurojen metsästyspaikka, jossa salametsästys, johon Robin syyllistyi, oli ankarasti kielletty. Joissain tarinoissa Robin Hoodin legendojen tapahtumapaikka on Barnsdale, pienehkö metsäinen alue Yorkshiressa. Se on kuitenkin kaukana Nottinghamista, eikä se ollut kuninkaallinen, vartioitu metsä. Yorkshiressa on kuitenkin nykyisin Loxleyn kylä, jota Robinin kotikyläksi kutsutaan, ja Robinin haudaksi väitetty hauta. Myös Huntingdon sijaitsee siellä.


title: Robin Hood

text: Robin Hoodin tarina on muuttunut vuosisatojen kuluessa. Varhaisimmissa viittauksissa 1300-luvulta Robin oli pelkkä rosvo, joka ryösteli matkailijoita elääkseen tai ehkä myös rikastuakseen. Vasta myöhemmissä balladeissa hänen kerrottiin ryövänneen vain rikkaita ja jättäneen köyhät rauhaan. Varhaisissa balladeissa Robin ei ollut vielä erityinen sankari tai kovinkaan kyvykäs tappelija tai jousimies. Joissain varhaisissa balladeissa Robin joukkoineen tappaa ja silpoo ilman tunnontuskia, mutta yleisesti ottaen heidät nähdään ruoalla ja juomalla nautiskelevina, jämerinä talonpoikina. Pikku John vaikuttaa aluksi saattaneen olla joukkojen johtaja Robinin sijaan, kunnes myöhemmissä versioissa Robin ottaa johtajan roolin.


title: Robin Hood

text: Robin Hoodin legenda on jatkanut muuntumistaan 1900- ja 2000-lukujen useissa elokuva- ja televisiosovituksissa. Errol Flynnin ja Douglas Fairbanksin klassikkoelokuvissa Guy of Gisbornesta tehtiin Marian-neidon kosija. Flynnin vaikuttavan roolisuorituksen jälkeen monet seuraavat elokuvat alkoivat kertoa Robin Hoodin pojista ja tyttäristä. 1980-luvulta alkaen iloisissa veikoissa on usein ollut mukana uusia muslimihahmoja. Brittiläisessä 1980-luvun televisiosarjassa "Robin of Sherwood" mukaan otettiin arabihahmo, ristiretkeläisten vangitsema saraseeni-miekkailutaituri Nasir, ja vuoden 1991 yhdysvaltalaisessa elokuvassa "Robin Hood – varkaiden ruhtinas" yksi päähenkilöistä oli mustaihoinen mauri Azeem. Vuoden 2006 televisiosarjassa "Robin Hood" esiintyy saraseeninaishahmo Djaq. Robinin tarinasta on tehty myös komedia-, science fiction- ja kauhuversioita, ja 1990-luvulta alkaen tarinan sovituksissa on ollut mukana usein mystiikkaa.


title: Robin Hood

text: Varhaisimmat maininnat Robin tai Robert Hoodin nimestä ovat 1200-luvun oikeusasiakirjoista. 1200-luvun alusta tunnetaan joitain Robin/Robert Hood -nimisiä rosvoja. Nimi on tunnettu jo 1260-luvulta alkaen myös rosvoa tarkoittavana yleisnimenä ja rosvoille annettuna sukunimenä. Vuonna 1261 oikeus tuomitsi Berkshiren Readingissä erään William Le Fewren, josta seuraavana vuonna käytettiin nimeä William Robehod. Samoin vuonna 1296 tuomitusta miehestä käytettiin nimeä Gilbert Robynhood. Tämä johtui mahdollisesti siitä, että jo tuolloin tunnettiin tuonniminen kuuluisa rosvo. Myös ilmaisu ”iloiset veikot” ("Merry men") on tarkoittanut ritarin tai lainsuojattoman kumppaneita ainakin 1300-luvun lopulta.


title: Robin Hood

text: 1300-luvulla Robin Hoodiin alettiin viitata tarinoista tuttuna hahmona. William Langlandin kertovassa runossa "The Vision of Piers Plowman" (1377) Sloth-niminen pappi sanoo tuntevansa ”riimit Robin Hoodista ja Chesterin jaarli Randolfista”. Langlandin tarina sijoittuu Malvern Hillsiin, mikä kertoo siitä että Robin Hoodin legendalla oli jo ollut aikaa levitä kauas Nottinghamshirestä.


title: Robin Hood

text: Andrew of Wyntounin "Orygynale Chronicle" (noin 1420) mainitsee vuodelta 1283 Robin Hoodin ja Pikku Johnin ylistettyinä lainsuojattomina Inglewoodissa ja Barnsdalessa. John Fordunilaisen ja Walter Bowerin teoksessa "Scotichronicon" (1377–1384) sanotaan Robert Hoodin ja Pikku Johnin olleen vuonna 1266 rahvaan parissa ihailtuja ryövärijoukon johtajia. Vuonna 1460 kirjoitetun "Polychronicon"-kokoelman marginaalissa on erään munkin kirjoittama maininta Robin Hoodista joukkoineen Sherwoodin metsissä ryöstelemässä Edvard I:n aikaan. Skottilaisen kronikoitsijan John Majorin "Historia Majoris Britanniae" (1521) sijoittaa Robinin 1190-luvulle.


title: Robin Hood

text: Vanhin tunnettu balladi Robin Hoodista on "Robin Hood and the Monk", josta on osittain säilynyt kirjoitettu versio noin vuodelta 1450. Siinä esiintyvät Robinin lisäksi Much Myllärinpoika, Pikku John ja Nottinghamin seriffi.


title: Robin Hood

text: "A Gest ('seikkailut') of Robyn Hode" ilmestyi noin 1475. Se on 456 nelirivisen säkeistön kertomus, joka on luultavasti koostettu aikaisemmista tarinoista. Balladissa ovat jo mukana useimmat nykyisin tunnetun Robin Hoodin tarinan elementit. Tarina tapahtuu vuoroin Barnsdalessa, Sherwoodissa ja Nottinghamissa.


title: Robin Hood

text: "The Death of Robin Hood" kuvaa Robinin kuolemaa serkkunsa juonen uhrina Kirkleesin luostarissa. "Robin Hood and the Potter" kertoo tarinan Robinista naamioituneena ruukuntekijänä.


title: Robin Hood

text: Varhaisimmissa balladeissa ei esiinny vielä Marian-neitoa tai Veli Tuckia. Robinin joukkio taistelee lähinnä miekoilla, mutta ei sauvoilla. Kuninkaista mainitaan vain Edvard mutta ei Rikhardia tai Juhanaa. Verotusta ei mainita syynä Robinin lainsuojattomuuteen. Robinia ei esitetä saksien vastarintataistelijana normanneja vastaan, eikä hän kannata maanomistajien surmaamista tai muitakaan kapinoita. Hän ei myöskään ole ritari tai syrjäytetty aatelinen, eikä hänen kerrota vieneen rikkailta ja antaneen köyhille.


title: Robin Hood

text: Robin Hoodilla oli näkyvä osansa englantilaisissa vapunpäivän juhlakulkueissa ja näytelmissä monella paikkakunnalla. Varhaisin säilynyt maininta Robinista kertovasta näytelmästä on Exeteristä 1426–1427. Vuosisadan lopulta on säilynyt lyhyt katkelma Robin-aiheisesta näytelmästä, luultavasti nimeltään "Robin Hood and the Sheriff" tai "Robin Hood and Guy of Gisborne". Tarinassa esiintyvät Nottinghamin seriffin ja Guy of Gisbornen lisäksi myös Veli Tuck sekä Pikku Johnia ja Puna-Williä muistuttavat hahmot.


title: Robin Hood

text: Englannin teattereissa Robin Hoodista kertovat näytelmät olivat tulleet suosituiksi 1600-luvun alkuun mennessä. Ensimmäinen musiikkinäytelmä, "Robin Hood: An Opera" esitettiin 1730. Skotlannissa Robin Hood -näytelmät kiellettiin 1555.


title: Robin Hood

text: Robinin olemassaoloa on epäilty, ja jotkut historiantutkijat pitävätkin häntä vain keskiaikaisten balladien kuvitteellisena hahmona. Robinin tarinassa on kuitenkin tapahtumia monen todelliseksi tiedetyn lainsuojattoman elämästä, ja hänen legendansa saattaakin olla koottu monen henkilön vaiheista. Robinin tarinoissa esiintyvät kuninkaat ovat todellisia, samoin kuin mahdollisesti muutama muukin hahmo. Myös legendojen tapahtumapaikat, kuten Sherwoodin metsä, Nottinghamin kaupunki ja Barnsdale ovat todellisia paikkoja.


title: Robin Hood

text:
Robin Hoodin rosvojoukon jäseniä, ”iloisia veikkoja”, kerrottiin olleen yhteensä 140. Heistä vain muutama tunnetaan nimeltä.
Pikku John on ollut Robin Hoodin rinnalla alusta saakka. Ensimmäinen maininta hänestä on noin vuonna 1420 kirjoitetusta "Orygynale Chroniclesta". Siinä John mainitaan jopa ennen Robinia, mikä voi viitata siihen, että häntä pidettiin joukkion johtajana. John mainitaan myös "Scotichroniconissa" 1440-luvulta sekä varhaisissa balladeissa. "The Death of Robin Hood" -kertomuksessa hän on paikalla Robinin kuoleman hetkillä, mutta joissain toisissa hän puuttuu niistä. Vanhassa balladissa ja siitä tehdyssä näytelmässä "Robin Hood and Little John" kuvataan miesten tapaaminen. Ollessaan kävelyllä yksin metsässä Robin tapaa yli kaksimetrisen muukalaisen, joka ei suostu väistämään häntä puron yli mentäessä. Miehet käyvät tappeluun sauvoin puron yllä ja John pudottaa Robinin veteen. Robin pyytää miestä joukkoihinsa. Tämä sanoo nimekseen John Little, mutta häntä aletaan kutsua Little Johniksi (Pikku John). Tarinassa "A Gest of Robin Hode" Johnista käytetään joskus nimeä Reynold Greenleaf. Joissain 1300-luvun alun oikeusasiakirjoissa mainitaan Pikku John -niminen rosvo. Pikku Johnin sanotaan olleen haudatun Hathersagen kylään Derbyshiressä, mutta haudasta löydetyn suurikokoisen miehet jäännökset ovat sittemmin kadonneet.


title: Robin Hood

text: Veli Tuck on munkki, joka aloitti esiintymisensä Robinin balladeissa alun perin Marian-neidon yhteydessä englantilaisissa kevätjuhlissa. Miesten ensikohtaaminen tapahtuu ilmeisesti balladissa "Robin Hood and the Curtal Friar". Tuck kuvataan taitavana miekkamiehenä, joka uskaltaa vastustaa Robinia kun tämä komentaa Tuckin kantamaan itsensä joen yli. Myöhemmin hänet kuvataan pulskana, hyvästä ruoasta ja juomasta pitävänä leppoisana hahmona.


title: Robin Hood

text: Puna-Will esiintyy varhaisissa balladeissa "Robin and the Monk" ja "A Gest of Robyn Hode" Pikku Johnin ja Much Myllärinpojan rinnalla. Hänen nimensä kirjoitetaan monin eri tavoin. Will kuvataan keikarina, joka käyttää punaista väriä vaatteissaan. Robinin ja Willin tapaaminen kuvataan balladissa "Robin Hood and Will Scarlet". Robin näkee hänet kävelevän yksin metsässä. Miehet tappelevat ja Robin saa haavan päähänsä. Will paljastuu Robinin veljenpojaksi, joka on paennut Maxfieldistä hakemaan suojelusta metsien rosvojoukolta ja etsimään setäänsä, ja Robin ottaa hänet suojiinsa.


title: Robin Hood

text: Much Myllärinpoika on yksi alkuperäisistä iloisista veikoista ja näkyvässä osassa varhaisissa kertomuksissa. Hän on taitava miekkailija. Tarinassa "Robin Hood and the Monk" hän on pelastamassa Robinia vankilasta. Myöhemmissä tarinoissa hän muuttui näkymättömämmäksi.


title: Robin Hood

text: Allan a Dale tuli kertomuksiin mukaan vasta myöhemmin, ensi kertaa 1600-luvun balladissa "Robin Hood and Allin á Dale". Robin auttaa Allania saamaan rakastettunsa takaisin, ja Allan liittyy iloisiin veikkoihin. Hänet kuvataan usein kiertelevänä laulajana ja joskus Robinin tarinan kertojana.


title: Robin Hood

text: Will Stutely esiintyy kahdessa balladissa. "Robin Hood Rescuing Will Stutely" kertoo kuinka Robin pelastaa sheriffin vangitseman ja hirttotuomion saaneen Willin. Muita nimeltä tunnettuja iloisia veikkoja ovat Arthur á Bland ja David of Doncaster.


title: Robin Hood

text: Marian-neito on Robinin rakastettu. Heidän rakkaustarinansa lienee saanut vaikutteita ranskalaisesta paimenrunosta "Le Jeu de Robin et Marion", jolla ei ole nimiä lukuun ottamatta kuitenkaan mitään yhteyttä Robin Hoodin legendaan. Varhaisissa balladeissa Robin omistautuu Neitsyt Marialle, eikä hänellä ole naisseuralaista. Marian-neito mainitaan ensi kertaa Alexander Barclayn runoissa "The Ship of Follies" (noin 1508). Varhaisissa englantilaisissa kevätjuhlissa Robinin naisseuralainen on joskus nimeltään Matilda Fitzwater tai Fitzwalter. Marian mainitaan ohimennen 1600-luvun balladeissa "Robin Hood and Queen Katherine" ja "Robin Hood’s Golden Prize". Pääroolissa hän on vasta tarinassa "Robin Hood and Maid Marian" (n. 1660). Silloin niin hän kuin Robinkin nähdään jo aatelissukuisina.


title: Robin Hood

text: Nottinghamin seriffi on Robin Hoodin tarinoiden pääkonna, Robinin rosvojoukkoa vainoava kruunun edustaja, joka on ollut mukana tarinoissa jo varhain. Hänen nimeään ei mainita kertaakaan.


title: Robin Hood

text: Guy of Gisborne on konnahahmo, joka esiintyy ensi kertaa balladissa "Robin Hood and Guy of Gisborne" (noin 1475). Hän on metsästämässä lainsuojattomia ja käy miekkataistelun Robinia vastaan, jossa hän saa surmansa.


title: Hampshire

text: Hampshire (lyh. Hants) on kreivikunta Englannin etelärannikolla. Sen hallinnollinen keskus on Winchester. Hampshire tunnettiin aikaisemmin nimellä Southamptonshire, mutta nimi vaihdettiin 1. huhtikuuta 1959. Postiosoitteissa käytetään usein lyhennettä "Hants".


title: Hampshire

text: Hampshiren pinta-ala on 3 769 km² ja väkiluku 1 654 802 (2002). Sillä on yhteistä rajaa Dorsetin, Wiltshiren, Berkshiren, Surreyn ja West Sussexin kanssa. Hampshire on suosittu matkailukohde merenläheisen sijaintinsa, pittoreskien maalaiskyliensä ja kulttuuriperintökohteitensa ansiosta. Tärkeimmät kaupunkikohteet ovat Winchester, Portsmouth ja Southampton. Edellä mainitut sekä Bognor Regis, Salisbury, ja Andover, muodostavat Etelä-Hampshiren metropolialueen jossa asuu noin 1,5 miljoonaa ihmistä.


title: Bermuda

text: Bermuda on Britannian merentakainen alue, jolla on sisäinen itsehallinto. Atlantin valtamerellä sijaitsevan Bermudan pinta-ala 54 km² ja asukasluku vajaat 70 000. Bermudan virallinen kieli on englanti ja pääkaupunki on Hamilton. Virallinen valuutta, Bermudan dollari, vastaa arvoltaan Yhdysvaltain dollaria.


title: Bermuda

text: Bermuda ei ole sijainnut varhaisten ihmisten muuttoreiteillä, joten se pysyi asumattomana aina eurooppalaisten tuloon saakka. Bermudan nimi tulee espanjalaisesta merikapteeni Juan de Bermúdezista, joka havaitsi saaret merimatkallaan noin vuonna 1503. Espanjalaiset eivät kuitenkaan kiinnostuneet saarista eivätkä ilmeisesti edes rantautuneet 1500-luvulla saarelle yksittäisiä eksyneitä aluksia lukuun ottamatta. Bermudasta tuli kuitenkin tärkeä kiinteä kohta merellä navigaatiota varten. Bermudaa ympäröivien vaarallisten riuttojen takia saaret saivat nimekseen "Isla Demonios". Bermudan alueelta onkin löydetty useita vanhoja laivanhylkyjä, joista osasta on nostettu esimerkiksi niissä kuljetettua kultaa.


title: Bermuda

text: 2. heinäkuuta 1609 englantilaisen Virginia Companyn omistamat yhdeksän laivaa olivat matkalla Virginiaan perustettuun Jamestownin siirtokuntaan, kun amiraali George Sommersin komentama "Sea Venture" joutui myrskyyn. Se ajautui lopulta riutalle lähellä Bermudan saaria. Kaikki laivan 150 matkustajaa pääsivät turvallisesti rantaan. Selviytyneet aloittivat kahden uuden laivan rakentamisen Bermudalla. He odottivat varsin huonoja olosuhteita, mutta yllättyivätkin niiden helpoudesta. Puuta oli runsaasti ja kalaa sai helposti. Vuonna 1610 kaksi muuta englantilaista laivaa jättivät Bermudalle muutamia asukkaita vahvistaakseen Englannin asemaa saarilla. Bermuda alkoi kiinnostaa Virginia Companya yhä enemmän, kun intiaanit hävittivät Jamestownia. Yhtiö päätti lisätä Bermudan sen omistuksiin ja järjesti 60 siirtolaisen ryhmän muuttamaan saarille. Siirtolaiset saapuivat vuonna 1612, ja heitä johti kuvernööri Richard Moore. Hän rakennutti St. George’sin kylän. Bermuda jaettiin yhtiön osakkeenomistajien mukaan nimettyihin alueisiin ja maa jaettiin uudisasukkaille. Saarilla aloitettiin maanviljely, mutta se jäi pienimuotoiseksi koska kallioperää peittävä maakerros oli ohut ja saarilla oltiin riippuvaisia sadevedestä kastelussa. Vuonna 1616 Bermudalle alettiin tuomaan orjia Afrikasta. Virginia Company päätti saaren asioista itsevaltaisesti ja esimerkiksi määräsi, mitä saarella sai kasvattaa. Vuonna 1684 yhtiöön pettyneet siirtolaiset haastoivat sen oikeuteen Lontoossa, ja onnistuneen oikeustaistelun tuloksena Bermudasta tuli kruununsiirtomaa.


title: Bermuda

text: Orjuuden vastainen liike sai alkunsa 1800-luvun alussa. Liikkeen vaikutuksesta vuonna 1807 Britanniassa kiellettiin ensin orjien myyminen ja myöhemmin orjuus kiellettiin kokonaan. Orjuus Bermudalla loppui vuoteen 1834 mennessä. Vuoden 1812 sodassa Yhdysvaltoja vastaan brittien laivasto käytti Bermudaa tukikohtanaan operaatioissa Yhdysvaltoja vastaan. Amerikkalaiset sallivat brittiläisten kauppalaivojen ryöstelyn, minkä johdosta merirosvot ryöstivät useita bermudalaisia laivoja ja täten vaurioittivat saarten taloutta. Yhdysvaltain sisällissodassa Etelävaltiot olivat riippuvaisia puuvillan myynnistä Britanniaan, ja Bermuda oli puuvillakuljetusten välietappina. Bermudan ja etenkin St. George'sin taloudellinen asema koheni merkittävästi. Talous romahti kuitenkin taas Pohjoisvaltioiden lyötyä Etelävaltiot vuonna 1865. Toisessa maailmansodassa Bermudan sijainti teki siitä merkittävän alueen. Brittien Royal Navy käytti sitä tukikohtanaan sodassa Natsi-Saksan sukellusveneitä vastaan. Myös Yhdysvallat tuli saarille ja rakensi St. David’sin saarelle ilmatukikohdan, jonka rakennusta varten itse saarta piti suurentaa ja koko Bermudan pinta-ala lisääntyi 5 %.


title: Bermuda

text: Toisen maailmansodan jälkeen Bermudalla nousivat esiin poliittiset uudistukset mustien ja naisten oikeuksien saralla. Mustat olivat saaneet äänestää 1800-luvulta lähtien, mutta Bermudan parlamentissa oli ollut koko sen historian aikana vain tusina mustia. Mustia vastaan oli tehty myös rotuerottelulakeja, jollaisia oli käytössä myös Yhdysvalloissa. Naiset saivat äänestysoikeuden vasta vuonna 1944. Senkin jälkeen äänestysoikeus koski vain maanomistajia ja äänestysoikeutettuja oli vain noin 3 000. Vuonna 1959 mustat boikotoivat muun muassa elokuvateattereita ja ravintoloita, mikä pakotti ne luopumaan rotuerottelusta. Boikottien jälkeen mustia alettiin myös palkata töihin enemmän kuin ennen. Vuonna 1960 aloitettiin kampanjointi äänioikeuden puolesta niille, joilla ei olut siihen oikeuttavaa omistusta. He käsittivät noin 75 % väestöstä. Yleinen äänioikeus tuli Bermudalle vasta vuonna 1963. Vuonna 1968 maahan tuli uusi perustuslaki, jonka mukaan Bermuda vastasi itse sisäpolitiikastaan ulkopolitiikan ja puolustuksen jäädessä kruunun hoidettaviksi. 1970-luvun aikana maassa oli rotujännitteitä, jotka purkautuivat mellakoinnilla ja silloisen kuvernöörin murhalla. Uuden perustuslain jälkeen kysymys itsenäisyydestä tuli merkittäväksi poliittiseksi aiheeksi. Asiasta järjestettiin kansanäänestys vuonna 1995, mutta vain 25 % äänestäneistä oli itsenäisyyden kannalla. Kysymys heräsi uudestaan vuonna 2004, kun silloinen pääministeri kehotti itsenäisyydestä käytävään keskusteluun. Kyselyt ovat yleensä näyttäneet edelleen, että suurin osa bermudalaisista vastustaa itsenäistymistä.


title: Bermuda

text: Bermudan yhteenlaskettu pinta-ala on 54 km². Maan korkein kohta on Town Hill, joka sijaitsee 76 metrin korkeudella merenpinnasta. Saaret sijaitsevat Pohjois-Atlantilla kaukana muusta maasta. Lähin maa-alue on Cape Hateras Pohjois-Carolinassa. Bermuda koostuu noin 150 saaren joukosta, joista suurimmat kahdeksan ovat St David's Island, Bermuda Island, Somerset Island, Watford Island, Boaz Island, Ireland Island North ja Ireland Island South. Ne on yhdistetty toisiinsa penkereillä ja teillä siten, että ne muodostavat ongenkoukkumaisen kokonaisuuden. Muodoiltaan se on hyvin ohut, mutta pitkä. Kahdeksan suurinta saarta muodostavat noin 95 % koko Bermudan pinta-alasta. Bermudalaiset itse käsittävät kahdeksan suurinta saarta usein yhdeksi kokonaisuudeksi. Saaret muodostuvat muinaisten merenalaisten tulivuorten ympärille kerrostuneesta korallista. Korallien takia saarten kallioperä on kalkkikiveä. Bermuda käsitetään tavallisesti yhdeksi Bermudan kolmion kärjistä.


title: Bermuda

text: Bermudan endeemisiä puulajeja ovat katajalaji "Juniperus bermudiana" ja palmulaji "Sabal bermudana". 1940-luvulla kovakuoriaiset tuhosivat paljon katajametsiä, ja tilalle istutettiin australialaisperäisiä kasuariinojen suvun puita. Alkuperäiset lajit on saatu nyt elpymään. Muita saarella kasvavia puulajeja ovat papaija, banaani, japaninmispeli ja punakukkainen liekkipuu ("Delonix regia"). Bermudan luontoa alettiin suojelemaan verrattain myöhään, mutta nykyisin maan pinta-alasta noin 10 % on puistoa tai suojelualuetta.


title: Bermuda

text: Ennen eurooppalaisten tuloa bermudalainen liskolaji "Eumeces longirostis" oli saarten ainoa maaeläin. Nykyisin se on uhanalainen ja vaarassa hävitä kokonaan. Bermudalla on lisäksi monia muualta tuotuja matelijalajeja, mutta niiden joukossa ei ole yhtään myrkyllistä liskoa tai käärmettä. Matelijoiden lisäksi saarille on tuotu lehtisammakoita ja jättikonna. Bermudalla oli ennen useita endeemisiä maalintulajeja, mutta nykyisin ainut säilynyt on valkosilmävireon paikallinen alalaji. Saarille tuoduista maalintulajeista yleisimpiä ovat naamioväijy, sekä esimerkiksi eri kottaraiset ja pääskyt. Muuttolintulajeja saarilla tavataan lähes 350. Pikkutropiikkilintua pidetään saarten kansallislintuna. Brittien saapuessa saarella asui villejä sikoja, muta ei tiedetä, olivatko ne peräisin aiemmin haaksirikkoutuneesta aluksesta vai espanjalaisten sinne jättämiä ruokavarastoja. Kissat, koirat ja rotat tuotiin saarille 1600-luvun aikana. Lähivesissä tavataan ryhävalaita ja monia värikkäitä kaloja


title: Bermuda

text: Bermudalla vallitsee kostea subtrooppinen ilmasto. Se on lämmennyt pääasiassa Golfvirran ansiosta, joka kuljettaa talvella lämpimiä ilmavirtauksia Bermudan yli. Ilmankosteus on suurta vuoden ympäri. Vuosittainen sademäärä on melko tasainen vuoden ympäri. Hurrikaanikausi kestää heinäkuusta lokakuuhun. Hurrikaanit aiheuttavat toisinaan tuhoa Bermudalla. Hurrikaani Fabian vuonna 2003 oli tuhoisin. Sitä ennen tuhoja tekivät vuoden 1987 hurrikaani Emily, hurrikaani Arlene (1963) ja vuoden 1948 ja 1926 nimeämättömät hurrikaanit.


title: Bermuda

text: Bermuda on Britannian merentakainen alue, mutta sillä on sisäinen itsehallinto ja oma parlamentti. Virallinen valtionpäämies on Elisabet II, jota Bermudalla edustaa kuningattaren nimittämä kuvernööri. Kuvernöörinä on toiminut vuodesta 2007 Richard Gozney. Bermudan pääministerinä on toiminut vuodesta 2010 lähtien Paula Cox. Cox edustaa Progressive Labor Partya, joka on hallinnut maata vuodesta 1998 ja päätti sen pääkilpailija United Bermuda Partyn 30-vuotisen valtakauden. Maan parlamentti on kaksikamarinen ja se koostuu ylä- ja alahuoneesta. Ylähuoneen 11 edustajaa nimittävät kuvernööri, pääministeri ja oppositio viiden vuoden ajaksi. Alahuoneen 36 edustajaa valitaan samoin viisivuotiskausiksi yleisellä äänestyksellä. Pääministeriksi nousee yleensä vaalien suurimman puolueen puheenjohtaja. Maan suurimmat puolueet ovat Progressive Labor Party ja United Bermuda Party. Maan lakijärjestelmä perustuu englantilaiseen malliin.


title: Bermuda

text: Hallinnollisesti Bermuda on jaettu yhdeksään alueeseen (engl. "parish") ja kahteen kaupunkiin, jotka ovat Hamilton ja Saint George. Yhdeksän aluetta ovat Devonshire, Hamilton, Paget, Pembroke, Saint George's, Sandys, Smith's, Southampton ja Warwick.


title: Bermuda

text: Bermudan talous perustuu lähinnä kansainvälisille yrityksille tarjottuihin talouspalveluihin sekä matkailuun. Vuoden 2011 arvion mukaan Bermudan bruttokansantuote oli 4,5 miljardia Yhdysvaltain dollaria. Vuonna 2004 bruttokansantuote henkilöä kohden oli 69 900 Yhdysvaltain dollaria, mikä oli neljänneksi eniten maailmassa. Bruttokansantuotteesta 1 % muodostui maataloudesta, 10 % teollisuudesta ja 89 % palveluista. Yritysveron puuttuminen on houkutellut Bermudalle useita kansainvälisiä yhtiöitä, joita toimii maassa yli 13 000. Niistä fyysistä toimintaa saarilla harjoittaa noin 300. Niihin lukeutuvat esimerkiksi Google, Tyco, XL Capital, ACEIncurance ja Apple. Monet yhdysvaltalaiset vakuutusyhtiöt ovat siirtyneet Bermudalle syyskuun 11. päivän iskujen vuonna 2001 ja hurrikaani Katrinan vuonna 2005 jälkeen. Suurin osa maahan vuosittain tulevista noin puolesta miljoonasta turistista tulee Yhdysvalloista.


title: Bermuda

text: CIA:n julkaiseman The World Factbookin mukaan Bermudan väestö oli vuonna 2014 arviolta 69 839 henkilöä. Väestönkasvuprosentti oli samana vuonna 0,52 %. Etnisesti Bermudan väestöstä oli vuoden 2010 arvion mukaan 53,8 % on mustia, 31 % valkoisia, 7,5 % sekoittuneita ja muita oli 7,1 %. 0,6 % ei kertonut etnistä taustaansa. Suurimmat uskontokunnat ovat protestantit (46 %, joista anglikaanit 15,8 %), katolilaiset (14,5 %), metodistit (11 %), muut protestantit (18 %) ja muut (12 %). 14 % ei kuulunut mihinkään ryhmään. Bermudan väestö on jakautunut melko tasaisesti eikä suuria kaupunkikeskittymiä ole. Hamiltonin kaupungin käsittävässä Pembroken kunnassa asuu noin 18 % maan väestöstä. Noin kolme neljäsosaa Bermudan väestöstä on syntynyt saarilla. Ulkomailla syntyneistä 30 % on syntynyt Britanniassa, 25 % Yhdysvalloissa, 12 % Portugalissa (erityisesti Azoreilla), 10 % Kanadassa ja 10 % eri Karibian osissa. Bermudan virallinen kieli on englanti, jonka lisäksi portugalilla on merkittävästi puhujia. Portugalilla on noin 2 600 puhujaa, joista suuri osa on siirtolaisia.


title: Bermuda

text: Maailman terveysjärjestö WHO:n vuonna 2004 tekemän selvityksen mukaan Bermudalla käytettiin maailman seitsemänneksi eniten alkoholia, puhtaaksi alkoholiksi muunnettuna 12,92 litraa aikuista kohti.


title: Bermuda

text: Monet 1900-luvun tunnetut kirjailijat ovat viettäneet aikaa Bermudalla, tai heillä on muita siteitä saarille. Peter Benchley kirjoitti hänet tunnetuksi tehneen teoksen "Tappajahai" Bermudalla. Myös hänen toinen teoksensa "The Deep" sai inspiraationsa Bermudalla ja esimerkiksi sen päähenkilö on Bermudalaisesta aarteenmetsästäjä Teddy Tuckerista. Bermuda toimi myös Benchleyn "The Beast"-teoksen tapahtumapaikkana. James Thurber kirjoitti teoksensa "The 13 Clocks" ja useita muita viettäessään aikaa Bermudalla. Hän myös kirjoitti paljon paikallisiin lehtiin. Kirjallisuuden Nobel-palkinnon saanut Eugene O’Neill kirjoitti muun muassa teoksensa "Murheesta nousee Elektra" ja "Strange Interlude" Bermudalla. Vuoden 1609 Bermudalle haaksirikkoutuneet ovat mahdollisesti toimineet William Shakespearen "Myrskyn" esikuvana.


title: Bermuda

text: Ylivoimaisesti suosituin urheilulaji Bermudalla on kriketti. Krikettikausi kestää huhtikuusta syyskuuhun, ja pelejä järjestetään yleensä sunnuntaisin. Krikettikauden ulkopuolella suosituimpia urheilulajeja ovat jalkapallo ja rugby. Bermudan oma olympiakomitea perustettiin vuonna 1935 ja tunnustettiin seuraavana vuonna. Bermudan olympiajoukkue on historiansa aikana saavuttanut yhden pronssimitalin. Sen voitti raskaansarjan nyrkkeilijä Clarence Hill Montrealissa 1976.


title: Bermuda

text: Gombey on Bermudalla kehittynyt tanssilaji, joka on saanut vaikutteita länsiafrikkalaisesta, lähetyssaarnaajien ja intiaanien perinteestä. Tanssijaryhmä eli "crowd" koostuu yleensä miehistä ja pojista. Nuorimpia tanssijoita kutsutaan nimellä "warriors", vähän vanhempia nimellä "indians" ja vanhimpia nimellä "chiefs". Tanssijat pukeutuvat värikkäisiin asuihin. Esityksiä järjestetään tavallisesti uudenvuoden- ja tapaninpäivänä. Esityksiä on myös eri aikoihin järjestettävillä festivaaleilla.


title: Bermuda

text: Bermudalaiset perinteiset talot ovat yleensä maalattu pastelliväreillä ja niissä on valkoiset katot. Ne rakennetaan yleensä paikallisesta kalkkikivestä. Katot on rakennettu erityisesti sadeveden keräämistä varten. Myös niiden valkoinen väri liittyy veden keräämiseen, sillä ne kerrostetaan vettä puhdistavalla aineella. Ikkunankarmit tehdään puusta ja ne koristellaan. Usein ikkunan puolelle rakennetaan myös käännetyn v:n muotoinen koriste.


title: Luettelo Yhdysvaltain kaupungeista

text: Tämä on luettelo Yhdysvalloissa sijaitsevista kaupungeista. Luettelossa on vain tärkeimmät kaupungit.


title: Luettelo Yhdysvaltain kaupungeista

text: Luettelon kaupungit ovat järjestetty osavaltioiden ja joidenkin muiden Yhdysvalloille kuuluvien alueiden mukaan.


title: Luettelo Zimbabwen kaupungeista

text: Tämä on luettelo Zimbabwessa sijaitsevista kaupungeista.


title: Lemmini

text: Lemmini ("sopulit") on pienikokoisten jyrsijöiden sukuryhmä eli tribus, jonka jäseniä esiintyy pääasiassa pohjoisilla alueilla. Ne kuuluvat osana myyrien alaheimoon ("Arvicolinae").


title: Lemmini

text: "Lemmini"-tribus käsittää kolme sopulisukua:


title: Lemmini

text: Suomessa tavataan kahta sopulilajia, tunturisopulia ("Lemmus lemmus") ja metsäsopulia ("Myopus schisticolor"). Muita sopulilajeja ovat esimerkiksi amurinsopuli ("Lemmus amurensis"), siperiansopuli eli ruskosopuli ("Lemmus sibiricus") ja kanadansopuli ("Lemmus trimucronatus").


title: Lemmini

text: "Lemmini"-sukuryhmään kuulumattomia sopulisukuja ovat kaulussopulit ("Dicrostonyx") sekä arosopulit ("Lagurus") ja kelta-arosopulit ("Eolagurus"), jotka luetaan muihin tribuksiin.


title: Lemmini

text: Sopulit, erityisesti tunturisopuli, ovat tunnettuja massavaelluksistaan, joita esiintyy populaation koon saavuttaessa kriittisen kynnyksen. Sopulilaumojen heittäytyminen alas mereen jyrkänteiltä on kuitenkin vain myytti , jonka eräs kuvausryhmä loi saadakseen dokumenttielokuvaansa sopuleista lisää draamaa. Vaeltaessaan sopulit liikkuvat ravintoa etsien jokien varsilla ja muiden vesistöjen lähettyvillä. Sopulit osaavat myös uida.


title: Isänmaallisuus

text: Isänmaallisuus eli patriotismi (kreikan sanasta "patris") on rakkautta tai omistautumista omaa maata eli isänmaata kohtaan ja sen pitämistä muita parempana, ylpeyttä isänmaasta.


title: Isänmaallisuus

text: Vasemmistososialidemokraattina pidetty George Orwell eritteli isänmaallisuutta ja nationalismia eli kansallisuusaatetta esseessään ”Notes on Nationalism”. Orwell määritteli isänmaallisuuden seuravasti: "’Isänmaallisuudella’ tarkoitan kiintymystä tiettyyn paikkaan ja erityiseen elämäntapaan, jonka uskotaan olevan maailman paras, mutta ilman halua pakottaa sitä muille ihmisille. Isänmaallisuus on luonteeltaan puolustava sekä sotilaallisesti että kulttuurisesti". Tämä vuoksi hän piti isänmaallisuutta täysin puolustettavana.


title: Isänmaallisuus

text: Isänmaallisuutta on myös arvosteltu. Ranskalaisen valistusajattelijan Voltairen mukaan isänmaallisuus on vain sekoitus omahyväisyyttä ja ennakkoluuloja. Yhdysvaltalainen juutalaisfilosofi Paul Gomberg on verrannut isänmaallisuutta rasismiin.


title: Separatismi

text: Separatismi on liikehdintää jonkin alueen tai väestön irrottamiseksi nykyisestä valtiomuodostelmasta. Separatismin taustalla olevia syitä voivat olla taloudelliset tekijät tai poliittiset tekijät, kuten nationalismi ja alueelliset tai etniset erimielisyydet. Separatismin kannattajaa kutsutaan separatistiksi.


title: Separatismi

text: Monissa maissa separatistinen toiminta on kiellettyä ja ankarasti rangaistavaa. Separatismiin saattaa liittyä myös terrorismi tai muu sotilaallinen toiminta. Separatisteina pidetyt liikkeet eivät aina itse julistaudu separatisteiksi, vaan pitävät itseään usein ennemmin nationalisteina, jotka auttavat omaa kansaansa.


title: Dick Cheney

text: Richard Bruce "Dick" Cheney (s. 30. tammikuuta 1941 Lincoln, Nebraska, Yhdysvallat) on yhdysvaltalainen republikaanipoliitikko ja liikemies, joka toimi Yhdysvaltain varapresidenttinä vuosina 2001–2009. Häntä on pidetty Yhdysvaltain historian vaikutusvaltaisimpana varapresidenttinä.


title: Dick Cheney

text: Cheney syntyi Nebraskan Lincolnissa ja kasvoi pääosin Sumnerissa, Nebraskassa ja Casperissa, Wyomingissa. Cheney opiskeli Yalen- ja Wyomingin yliopistoilla. Hänen poliittinen ura alkoi kongressiedustaja William A. Steigerin avustajana. Tämän jälkeen Cheney aloitti työt Valkoisessa talossa Nixonin ja Fordin hallinnoissa. Fordin hallinnossa hän toimi Valkoisen talon kansliapäällikkönä. Cheney valittiin edustajainhuoneen jäseneksi koko Wyomingin kattavasta vaalipiiristä vuonna 1978. Tässä tehtävässä hän toimi 1989 asti, jolloin hänet valittiin Yhdysvaltain puolustusministeriksi. Vuonna 1993 Cheney jätti ministerin tehtävät. Hän siirtyi öljy-yhtiö Halliburtonin toimitusjohtajan paikalle 1995 ja toimi tässä tehtävässä vuoteen 2000 asti.


title: Dick Cheney

text: Cheney valittiin presidenttiehdokas George W. Bushin varapresidenttiehdokkaaksi heinäkuussa 2000. Heidän voitettua Yhdysvaltain presidentinvaalit 2000 Cheneystä tuli varapresidentti. Bush ja Cheney voittivat myös vuoden 2004 presidentinvaalit.


title: Dick Cheney

text: Cheney on kotoisin Lincolnista Nebraskasta, mutta vietti nuoruutensa Casperissa, Wyomingissa. Hänen isänsä työskenteli Yhdysvaltain maatalousministeriön palveluksessa. Nuoruudessaan Cheney pidätettiin kaksi kertaa rattijuopumuksesta. Vuonna 1964 hän nai lukiorakkautensa Lynne Vincentin, jonka tapasi jo 14-vuotiaana.


title: Dick Cheney

text: Cheney aloitti yliopisto-opintonsa Yalen yliopistossa, mutta keskeytti ne huonon opintomenestyksen vuoksi. Myöhemmin hän suoritti alemman ja ylemmän korkeakoulututkinnon Wyomingin yliopistossa ja aloitti tohtorinopinnot Madison-Wisconsinin yliopistossa suorittamatta niitä kuitenkaan loppuun. Hän ei palvellut Vietnamissa, vaan sai viisi kertaa lykkäystä, viimeisen kerran ensimmäisen tyttärensä Elizabethin syntyessä 1966. Toinen tytär Mary syntyi 1969.


title: Dick Cheney

text: Cheneyn poliittinen ura alkoi 1969 Richard Nixonin hallinnon avustajana. Presidentti Gerald Fordin aikana Cheneysta tuli presidentin avustaja. Vuonna 1978 hänet valittiin edustajainhuoneeseen Wyomingista. Hänet valittiin uudelleen viisi kertaa, ja hän oli kongressimiehenä vuoteen 1989. Cheney vastusti muun muassa Etelä-Afrikan boikotoimista sen harjoittaman apartheid-politiikan vuoksi, koska hänen mielestään yksipuoliset boikotit eivät toimi.


title: Dick Cheney

text: Cheneyn toimi presidentti George H. W. Bushin puolustusministerinä 1989–1993. Hän johti Panaman miehitystä ja vuoden 1991 Persianlahden sotaa.


title: Dick Cheney

text: Kun Bill Clinton tuli presidentiksi 1993, Cheney palasi liike-elämään. Hän toimi vuosina 1995–2000 Halliburtonin toimitusjohtajana ja johtokunnan puheenjohtajana. Halliburton lobbasi voimakkaasti Iranin ja Libyan boikottien lopettamiseksi. Cheneyn öljyosakkeiden arvoksi arvioidaan 30–100 miljoonaa, joista suuri osa on Halliburtonia. Varapresidentiksi tullessaan hän asetti osakkeensa säätiön haltuun kahdeksaa miljoonaa dollaria lukuun ottamatta.


title: Dick Cheney

text: Keväällä 2000 George W. Bush pyysi Cheneyä varapresidenttiehdokkaakseen. Cheney johti energiatyöryhmää, NEPDG:ä, jonka tarkoitus oli luoda Bushin hallinnolla energiastrategia. Cheney oli yksi vahvimmista kidutuksen sallimisen ajajista terrorismin vastaisessa sodassa.


title: Dick Cheney

text: 29. kesäkuuta 2002 hänestä tuli toinen vastaava Yhdysvaltain presidentti perustuslain 25. lisäyksen nojalla hiukan yli kahdeksi tunniksi, kun presidentti Bush oli suoliston tähystyksessä.


title: Dick Cheney

text: Cheneyn kansliapäällikkö Lewis Libby tuomittiin heinäkuussa 2007 vankeuteen niin sanotussa CIA-vuotojutussa ja erosi.


title: Dick Cheney

text: Cheney ei pyrkinyt Bushin kauden jälkeen presidentiksi, toisin kuin useat muut varapresidentit.


title: Dick Cheney

text: Bushin kauden jälkeen Cheneysta tuli yksi näkyvimmistä republikaanipuolueen oikeiston edustajista ja Obaman hallinnon arvostelija.


title: Dick Cheney

text:
Vuonna 2011 Cheney julkaisi muistelmansa "In My Time".
Cheney on yhdistyneen metodistikirkon jäsen. Hän oli ensimmäinen metodistinen varapresidentti joka työskenteli metodistipresidentille.


title: Dick Cheney

text: Hänen vaimonsa Lynne Cheney toimi National Endowment for the Humanitiesin puhemiehenä vuodesta 1986- vuoteen 1993. Pariskunnalla on kaksi tytärtä, Elizabeth "Liz" Cheney ja Mary Cheney sekä seitsemän lapsenlasta. Liz valittiin Yhdysvaltain edustajainhuoneeseen 2016.


title: Dick Cheney

text: Cheney on entinen ketjupolttaja ja saanut neljä sydänkohtausta, käynyt läpi useita sydänleikkauksia sekä sairastaa ateroskleroosia. Hänelle tehtiin sydämensiirto maaliskuussa 2012, 71 vuoden iässä.


title: Dick Cheney

text: 11. helmikuuta 2006 Cheneyn ampui vahingossa haulikolla 78-vuotiasta teksasilaista lakimiestä Harry Whittingtonia metsästysmatkalla Texasissa. Whittington toipui onnettomuudesta hyvin.


title: Yhdysvaltain demokraattinen puolue

text: Yhdysvaltain demokraattinen puolue () eli demokraatit on toinen Yhdysvaltain poliittisista valtapuolueista. Toinen on republikaaninen puolue. Kansainvälisesti demokraatit ovat edustaneet ulospäin suuntautuvaa politiikkaa.


title: Yhdysvaltain demokraattinen puolue

text: Puolueen sisällä on useita mielipiteiltään eroavia ryhmäkuntia, joskin New Dealin jälkeen puolue on profiloitunut yhdysvaltalaisittain sosiaaliliberaaliksi työväen oikeuksia ajavaksi puolueeksi.


title: Yhdysvaltain demokraattinen puolue

text: Vuonna 2018 puolue on muuttunut vasemmistolaisemmaksi. Kongressiedustaja Bernie Sanders on inspiroimassa puoluetta demokraattisen sosialismin suuntaan. Valkoisen talon Council of Economic Advisersin mukaan sosialismi on tekemässä paluuta yhdysvaltalaiseen politiikkaan, sosialisteiksi julistautuneet henkilöt saavat kannatusta kongressissa ja äänestäjien keskuudessa.


title: Yhdysvaltain demokraattinen puolue

text: Demokraattinen puolue katsoo periytyvänsä 1700-luvun lopun demokraattis-republikaanisesta puolueesta, joka vastusti keskusvaltaa ja ajoi osavaltioille mahdollisimman suuria toimivaltuuksia. Demokraattinen puolue perustettiin virallisesti vuonna 1828. Vuoden 1828 vaaleissa presidenttiehdokas Andrew Jacksonin joukot eivät jättäneet mitään sattuman varaan. Vaalikampanja oli vaalikiertueineen, mainoslauseineen ja -julisteineen ensimmäinen nykyaikaisena pidetty presidentinvaalikampanja. Jacksonin vastustajat väänsivät hänen nimestään pilanimen "Jackass" (”Aasi”), mutta Jackson käänsi senkin edukseen ja omaksui aasin osaksi kampanjansa kuvastoa. Myöhemmin aasista tuli koko demokraattipuolueen tunnus.


title: Yhdysvaltain demokraattinen puolue

text:
Puolueen kannattajia ovat perinteisesti olleet katoliset, maan koillisosan uudistusmielinen työväestö sekä eteläosien konservatiiviset protestantit. Lyndon B. Johnsonin kaudella demokraatit ryhtyi tukemaan aktiivisesti mustien kansalaisoikeuksia, minkä takia demokraattien kannatus on vanhoissa etelävaltioissa tippunut puoleen 1950-lukuun verrattuna. Samalla demokraattien kannatus kaupungeissa ja pohjoisessa asuvien mustien keskuudessa on kuitenkin kasvanut.
Demokraattinen puolue salli mustien osallistua puoluekokouksiinsa vuodesta 1924 lähtien.


title: Yhdysvaltain demokraattinen puolue

text: Kylmän sodan alkupuolen aikana demokraatit suosivat runsaampaa varustelua kuin republikaanit, ja puolue tultiin tuntemaan ”sotapuolueena”. Muutos tähän tuli George McGovernin presidentinvaalikampanjan myötä 1972, jonka jälkeen demokraatit suuntautuivat sotilasmenojen leikkaamiseen. Tämä muodostui myöhemmin rasitteeksi, ja puolue luopui 1990-luvulle mennessä vaatimuksestaan varustelun vähentämiseen.


title: Yhdysvaltain demokraattinen puolue

text: Puolueella on ollut enemmistö edustajainhuoneessa 1933–1947, 1949–1953, 1955–1995 ja 2007–2010 sekä senaatissa 1933–1947, 1949–1953, 1955–1981, 1987–1995, 2000–2002 ja 2007 alkaen.


title: Yhdysvaltain demokraattinen puolue

text: Demokraattisen puolueen tunnuksena oli syyskuuhun 2010 asti aasi. Nyttemmin tunnus on sininen D-kirjain sinisen ympyrän sisällä. Aasia käytetään kuitenkin yhä usein demokraattisen puolueen symbolina.


title: Yhdysvaltain demokraattinen puolue

text:
Demokraattisen puolueen Democratic National Committeen (DNC) tietoverkosta vietiin 27 000 viestiä ja asiakirjaa, jotka Wikileaks julkisti demokraattien ehdokasvalintakokouksen alla 22.7.2016.
Sähköposteista selvisi että demokraattisen puolueen johto toimi toista presidenttiehdokasta Bernie Sandersia vastaan ja pönkitti Hillary Clintonin ehdokkuutta toimien näin omia sääntöjään vastaan.
Jo aiemmin Politico oli paljastanut että puolueen alueellisen toimintaan kerätyt varat oli siirretty pääasiassa DNC:lle ja Clintonin presidentinvaalikampanjaan.
Demokraattisen puolueen puhemies Debbie Wasserman Schultz joutui eroamaan, samoin puolueen toimitusjohtaja Amy Dacey, talouspäällikkö Brad Marshall ja viestintäjohtaja Luis Miranda. Wasserman Schultzin tilalle astui Donna Brazile. Murrosta on epäilty Venäjän hallintoa.


title: Yhdysvaltain demokraattinen puolue

text:
Demokraattien presidenttiehdokas Hillary Clinton ei vielä 10 kuukautta vaalienkaan jälkeen suostunut myöntämään tappiotaan, vaan pitää sitä ulkoisista tekijöistä johtuvana, joiksi hän nimesi seksismin ja naisvihan sekä Venäjän hakkeroinnin ja FBI:n johtaja James Comeyn aloittaman tutkinnan Clintonin sähköposteista.
Huhtikuussa 2018 DNC nosti oikeusjutun, jossa puolue syyttää Hillary Clintonin tappiota Trumpin kampanjan, Venäjän viranomaisten ja WikiLeaksin salaliitosta johtuneeksi.


title: Yhdysvaltain demokraattinen puolue

text: Demokraattisen puolueen Yhdysvaltain liittovaltion kongressiedustajat jakaantuvat kolmeen merkittävään ryhmittymään poliittisen aseman perusteella, tosin yksi edustaja voi toimia useammassa ryhmässä eikä ryhmään kuuluminen ole välttämätöntä. 2019 aloittavassa kongressissa Progressive Caucus ja New Democratic Coalition ovat lähes tasaväkisiä, kun Blue Dog Coalition on taas niitä merkittävästi pienemmässä asemassa.


title: Giuseppe Garibaldi

text: Giuseppe Garibaldi (, syntymänimeltään Joseph Marie Garibaldi; 4. heinäkuuta 1807 Nizza, Ranskan ensimmäinen keisarikunta – 2. kesäkuuta 1882 Caprera, Italian kuningaskunta) oli italialainen nationalisti ja Italian yhdistäjä. Hän osallistui jokaiseen suurempaan taisteluun Italiassa kolmen vuosikymmenen aikana ja taisteli sekä Euroopassa että Etelä-Amerikassa. Garibaldi nousi ensimmäiseksi kansainväliseksi vallankumoussankariksi, ja oli aikoinaan ehkä maailman kuuluisin mies. Häntä kunnioitetaan etenkin Italiassa.


title: Giuseppe Garibaldi

text: Garibaldi toimi kauppalaivan kapteenina. Garibaldi tapasi Taganrogissa Giovanni Batista Cuneon, poliittisen pakolaisen Italiasta ja salaisen Nuori Italia -järjestön jäsenen. Hän liittyi järjestöön ja otti tavoitteekseen kotimaansa Italian vapauttamisen Itävallan hallinnasta.


title: Giuseppe Garibaldi

text: Garibaldi tapasi Giuseppe Mazzinin, joka pyrki Italian yhdistämiseen ja liberaalisiin tasavaltalaisiin ja sosiaalisiin uudistuksiin. Giuseppe Mazzini liittyi Nuori Italia -liikkeeseen ja vallankumoukselliseen Carbonari-järjestöön. Garibaldi osallistui epäonnistuneeseen kansannousuun Piemontessa helmikuussa 1834. Tuomittuna kuolemaan hän pakeni vuotta myöhemmin Ranskaan ja sieltä sitten Tunisiaan.


title: Giuseppe Garibaldi

text: Garibaldi matkasi Brasiliaan, missä hän tapasi "Anitan", Anna Maria Ribeiro da Silvan, eteläisestä Brasiliasta kotoisin olevan aatelismiehen tyttären. He avioituivat vuonna 1842. Garibaldi liittyi vallankumouksellisiin Etelä-Brasiliassa ja toimi Uruguayn laivaston komentajana.


title: Giuseppe Garibaldi

text: Garibaldi palasi Italiaan vallankumousvuotena 1848 ja tarjosi palveluksiaan Sardinian kuningas Kaarle Albertille. Monarkki toteutti jotakin liberaalisia uudistuksia, mutta suhteet Garibaldin kanssa olivat viileät ja epäluottavaiset. Rooman tasavalta oli julistautunut itsenäiseksi, mutta ranskalaiset sotavoimat oli lähetetty Napoleon III:n käskystä pysäyttämään itsenäisyyspyrkimykset. Garibaldi otti Mazzinin kehotuksesta johdettavakseen Rooman puolustuksen. Hänen vaimonsa Anita taisteli hänen kanssaan. Kaupunki kuitenkin vallattiin 30. kesäkuuta 1849 ja Garibaldin oli paettava pohjoiseen Itävallan sotilailta. Anita kuoli lähellä Ravennaa heidän pakonsa aikana.


title: Giuseppe Garibaldi

text: Garibaldi pakeni väliaikaisesti ulkomaille. Hän eli New Yorkissa, missä hän tapasi Antonio Meuccin. Hän työskenteli jonkin aikaa tehtaassa Staten Islandilla. Garibaldi teki joitakin matkoja Amerikan mantereella. Garibaldi tapasi Andien vallankumouksellisen Manuela Saenzin Perussa.


title: Giuseppe Garibaldi

text: Garibaldi palasi Italiaan taas vuonna 1854. Itävallan ja Sardinian sota antoi tilaisuuden osallistua taisteluihin. Garibaldi nimitettiin Sardinian sotajoukkojen johtajaksi, majurikenraaliksi. Garibaldi voitti vapaaehtoisjoukkojen avulla monia taisteluja itävaltalaisia vastaan. Garibaldi oli sodan lopputulokseen erittäin tyytymätön. Hänen kotikaupunkinsa Nizza luovutettiin Ranskalle.


title: Giuseppe Garibaldi

text: Huhtikuun alussa 1860 tapahtuivat kansannousut Messinassa ja Palermossa. Garibaldi ja hänen vapaaehtoisjoukkonsa "punapaidat" tekivät maihinnousun kahdella laivalla Marsalaan Sisilian länsiosassa 11. toukokuuta 1860.


title: Giuseppe Garibaldi

text: Garibaldi valtasi nopeasti vapaaehtoisjoukkojen kanssa Sisilian länsiosat. Garibaldi voitti armeijan joukot Calatafilmissa 13. toukokuuta 1860. Garibaldi julisti itsensä Sisilian diktaattoriksi. Hän hyökkäsi Palermoon, saaren pääkaupunkiin ja asetti sen saartoon 27. toukokuuta 1860. Brittiläinen amiraali hyväksyi rauhanehdot.


title: Giuseppe Garibaldi

text: Saatettuaan päätökseen Sisilian valloituksen Garibaldi ylitti Messinansalmen ja marssi pohjoiseen päin. Garibaldi otettiin vastaan vapauttajana ja kansallisankarina. Hän saapui Molempain Sisiliain kuningaskunnan pääkaupunkiin Napoliin 7. syyskuuta 1860. Hän ei kuitenkaan koskaan voittanut kuningas Frans II:ta. Suurin osa Sisilian armeijasta oli uskollista kuninkaalle, ja he olivat linnoittautuneet asemiin Voltarno-joen pohjoisrannalle. Vaikkakin Garibaldin joukkoja oli n. 25 000, Garibaldi ei voinut voittaa heitä. Voltarnon päätaistelut käytiin 1.–2. lokakuuta 1860.


title: Giuseppe Garibaldi

text: Sardinian pääministerin Cavourin ja Garibaldin välit olivat huonot. Cavour esti Garibaldin pääsyn Roomaan. Cavour laajensi Sardinian kuningaskuntaa ottamalla haltuunsa Sisilian ja Napolin. Garibaldi joutui syrjään vallasta. Viktor Emanuel II teki asian selväksi Garibaldille lokakuussa 1860. Garibaldi luopui heti päällikkyydestä ja vetäytyi Capreran saarelle.


title: Giuseppe Garibaldi

text: Garibaldi purjehti Genovasta ja nousi maihin Palermossa heinäkuussa 1862. Hänen tarkoituksenaan oli kulkea Italian mantereen poikki kahden tuhannen vapaaehtoisen kanssa. Garibaldi arvioi väärin, että hänellä olisi Italian hallituksen hyväksyntä sotaretkelleen Rooman Kirkkovaltiota vastaan. Kaksi sotajoukkoa kohtasi Aspromantessa 28. elokuuta 1862, jolloin yhteenotoissa kuoli muutamia vapaaehtoisia ja Garibaldi vangittiin. Hallitus kuljetti Garibaldin Variangoon, missä häntä pidettiin vankina. Garibaldin huonon terveyden vuoksi hänet vapautettiin, ja Garibaldi palasi Capreran saarelle.


title: Giuseppe Garibaldi

text: Garibaldi tarttui aseisiin vuonna 1866, ja tällä kertaa hänellä oli Italian hallituksen täysi hyväksyntä asialle. Preussin-Itävallan sodassa Italia oli liittoutunut Preussin kanssa Itävaltaa vastaan. Toiveena oli Venetsian valtaaminen Itävallalta. Garibaldi oli 40 000 miehen vahvuisen sotajoukon johtajana. Hän johti joukkonsa Tiroliin. Garibaldi voitti itävaltalaiset Bezzeccan taistelussa. Italian viralliset joukot kärsivät tappion merellä ja maalla. Itävalta luovutti Venetsian Italialle. Sodan jälkeen Garibaldi johti poliittista puoluetta hyökätäkseen paavin Kirkkovaltiota vastaan. Garibaldi hyökkäsi Roomaan, paavin armeija voitti ranskalaisjoukkojen avulla Garibaldin vapaaehtoisjoukon. Hänet otettiin vangiksi ja pidettiin vankina jonkin aikaa, kunnes hän palasi Capreraan.


title: Giuseppe Garibaldi

text: Ranskan-Preussin sodassa Garibaldi johti vapaaehtoisjoukkoja Preussia vastaan Ranskan suostumuksella vuonna 1870. Paavin Kirkkovaltio ja Rooma valloitettiin 20. syyskuuta 1870 ilman Garibaldin joukkoja. Viktor Emanuel II otti haltuunsa Rooman. Italiasta oli tullut yhtenäinen valtio.


title: Giuseppe Garibaldi

text: Garibaldi kuoli Capreran saarella vuonna 1882. Italian laivasto on nimennyt viisi laivaa hänen mukaansa. Tunnetuin laivoista on toisen maailmansodan risteilijä ja tärkeä lippulaiva, lentotukialus "Giuseppe Garibaldi". Garibaldin patsaita on muun muassa New Yorkissa ja Yhdysvalloissa sekä Italiassa.


title: Luettelo kaupungeista

text: Wikipediassa on useita luetteloja kaupungeista. Ne ovat luetteloituna tällä sivulla valtioiden/alueiden mukaan.


title: Linkola

text: Linkola on suomalainen sukunimi. Nimi on nykyisin 98 henkilöllä. Useat tunnetut Linkola-nimiset ovat alkujaan itäsuomalaista Collan-sukua. Tunnettuja nimen kantajia ovat:


title: Grönlanninhylje

text: Grönlanninhylje ("Pagophilus groenlandicus", aiemmin "Phoca groenlandica") on hyljelaji, joka elää Pohjois-Atlantilla ja Jäämerellä. Se on sukunsa "Pagophilus" ainoa laji. Grönlanninhylkeen kanta jakautuu kolmeen populaatioon, jotka eivät kuitenkaan ole omia alalajejaan.


title: Grönlanninhylje

text: Grönlanninhylje on yleisväritykseltään valkoinen, mutta pää ja selän sivut ovat mustat. Naarailla ja nuorilla yksilöillä mustat alueet ovat rajaukseltaan epäselvempiä kuin uroksilla. Vatsapuoli on kummallakin sukupuolella kellertävä. Lajin yksilöt kasvavat 165–200 senttimetrin pituisiksi. Ne voivat painaa yli 130 kilogrammaa.


title: Grönlanninhylje

text: Grönlanninhylje esiintyy vakituisena Pohjois-Atlantin, Jäämeren ja Vienanmeren rannikoilla Kanadan Newfoundlandissa, Grönlannissa, Islannissa, Norjassa ja Venäjällä. Satunnaisesti sitä tavataan Ranskan, Saksan, Skotlannin ja Yhdysvaltojen Virginian rannikkoalueilla. Laji luokitellaan elinvoimaiseksi, eli se ei ole uhanalainen.


title: Grönlanninhylje

text: Luulöytöjen perusteella tiedetään, että grönlanninhylje esiintyi viime jääkauden jälkeisenä aikana, 5 900–2 800 vuotta sitten eli ainakin noin 3 000 vuoden ajan, yleisenä myös Itämerellä. Suomessa löytöjä on tehty eniten Ahvenanmaalta. Monissa jäänteissä on ollut merkkejä siitä, että lajia metsästettiin; esimerkiksi Närpiöstä on löydetty grönlanninhylkeen luuranko, jonka niskassa oli luinen harppuunankärki. Laji hävisi Itämeren alueelta kivikaudella, kampakeraamisen ajan jälkeen, joskin Kempeleessä tutkitusta hautaröykkiöstä löytynyt grönlanninhylkeen kallo viittaisi siihen, että ainakin Perämerellä laji säilyi varhaisrautakaudelle asti. On arveltu, että ihminen metsästi tämän norppaa kömpelömmän hylkeen alueelta sukupuuttoon, varsinkin tappamalla keväisin sen ulkojäälle syntyneitä poikasia. Tosin myös Itämeren jääpeitteen, suolapitoisuuden ja ravintotilanteen muutoksilla on saattanut olla vaikutusta lajin alueelliseen häviämiseen.


title: Grönlanninhylje

text: Grönlanninhylje elää pääsääntöisesti merellä kelluvan ajojään päällä, ja voi ajelehtia jäälauttojen mukana pitkiäkin matkoja.


title: Grönlanninhylje

text: Grönlanninhylkeet elävät usein suurina laumoina. Sen ruokavalioon kuuluu vähintään 67 kalalajia ja 70 lajia erilaisia selkärangattomia, kuten äyriäisiä. Sen luonnollisia vihollisia ovat jääkarhut, jäähait ja miekkavalaat. Grönlanninhylje voi elää 35-vuotiaaksi.


title: Hess

text: Hess tai Heß on seuraavien henkilöiden sukunimi:


title: Mazar-i-Sharif

text: Mazar-i-Sharif (Mazār-i Šarīf) on kaupunki Pohjois-Afganistanissa. Se on Balkhin maakunnan pääkaupunki.


title: Mazar-i-Sharif

text: Mazar-i-Sharifin asukasluku on vähintään 300 000, jopa miljoona, mutta täsmällistä tietoa siitä ei ole. Kaupungin puhutuin kieli on dari. Kaupungin tunnetuin nähtävyys on historiallinen Hazrat Alin moskeija eli Sininen moskeija.


title: Mazar-i-Sharif

text: Afganistanin 1990-luvun sisällissodissa Mazar-i-Sharif oli pitkään Pohjoisen liiton tärkeä keskus. Talibanit valtasivat kaupungin elokuussa 1998. Pohjoisen liitto valloitti kaupungin jälleen takaisin länsivaltojen tuella Afganistanin sodassa 9. marraskuuta 2001.


title: Mazar-i-Sharif

text: Autoritaarisin menetelmin kaupunkia hallitsevan kuvernööri Ustad Atta Mohammed Noorin noustua valtaan 2005 kaupunki on rauhoittunut ja sen talouselämä on elvytystoimien, kuten kaupunkiin houkuteltujen sijoitusten ansiosta kehittynyt hyväksi. Kaupungin turvallisuustilanne on hyvä.


title: Mazar-i-Sharif

text: Kaupungissa on Balkhin yliopisto.


title: Vennamo

text: Vennamo-nimisiä henkilöitä:


title: Tuomioja

text: Tuomioja tarkoittaa seuraavia asioita ja henkilöitä:


title: Ghazni

text: Ghazni tai Ghazna on kaupunki Keski-Afganistanissa. Kaupunki oli aikanaan laajan Ghaznavidien valtakunnan pääkaupunki ja kaupunkiin tehtiin suuria monumentaalirakennuksia heidän valtakaudellaan. Ghaznavidien valtakauden jälkeen sen merkitys väheni kuitenkin selvästi. Nykyisin Ghazni on Ghaznin maakunnan pääkaupunki ja se sijaitsee Kabulin ja Kandaharin välisen maantien varrella.


title: Ghazni

text: Ghaznin varhaisesta historiasta tiedetään vain suhteellisen vähän. Ptolemaios mainitsee teoksessaan 100-luvulta 1 100 stadionin päässä Kabulista sijaitsevan "Ga(n)zakan", joka mahdollisesti oli Ghazni. Kiinalaistaustainen buddhalainen pyhiinvaeltaja Xuanzang mainitsee puolestaan "Ho(k)-si(k)-na"-nimisen kaupungin itsenäisen "Tsau-kiu-ch’an" eli Zabulistanin kuningaskunnan pääkaupunkina. Arkeologisissa kaivauksissa Ghaznista onkin löydetty esimerkiksi Buddhaa esittäviä terrakottapatsaita. Kaikki tutkijat eivät kuitenkaan pidä kahta edellä mainittua historiallisista lähteistä löytyvää mainintaa viittauksena nykyiseen Ghazniin. Islaminuskoiset arabit saapuivat Zabulistaniin Khorasanista ja Sistanista. Paikallisen vastustajan heille muodosti Zunbil, jonka kukisti vasta saffaridit 800-luvulla. Saffaridien jälkeen nykyisen Ghaznin alueesta tuli osa samanidien valtakuntaa.


title: Ghazni

text: Vuoden 962 paikkeilla samanidien valtakunnassa palvellut orjasotilas Alp Tegin pakeni joukkoineen Ghaznin alueelle ja perusti paikalle oman valtakuntansa kukistettuaan ensin paikallisen hallitsijan. Jonkin aikaa hänen jälkeensä Alp Teginiä hallitsijana seurannutta Sebük Teginiä pidetään ghaznavidien valtakunnan perustajana. Sebük Tegin levitti valtakuntansa samanidien aiemmin hallitsemille alueille ja hänen poikansa Mahmud Ghaznilainen levitti valtakuntaa edelleen Iranin ylängölle ja Intian niemimaalle. Ghaznavidit olivat ainoa pääkaupunkinsa mukaan nimensä saanut islamilainen dynastia. Ghaznin asema laajenevan valtakunnan pääkaupunkina näkyi useissa monumentaalirakennuksissa. 'Arus al-Falak eli Taivaiden morsian ol suurikokoinen moskeija ja kaupunkiin rakennettiin myös valtava sotanorsutalli. Arkkitehtuuri seurasi paljolti esimerkiksi Heratin, Balkhin ja Nišapurin kaupunkien persialaisen arkkitehtuurin esimerkkiä.


title: Ghazni

text: Ghaznavidien valtakunta alkoi kuitenkin lopulta heikentyä. Vuonna 1040 he kärsivät Dandanqanin taistelussa merkittävän tappion seldžukeille ja valtakunnan länsiosat menetettiin. Seldžukit olivat miehittäneet myös itse Ghaznia kahdesti vuosina 1117 ja 1135. Suurempi isku oli kuitenkin ghaznavidien sota Ghurin maakunnan hallitsijoita eli ghurideja vastaan. Ghuridien Saif al-Din valtasi Ghaznin ghaznavidien Bahram Šahilta, joka kykeni kuitenkin vielä valtaamaan sen takaisin ja teloituttamaan vihollisensa. Saif al-Dinin veli 'Ala al-Din Husain kosti veljensä kohtalon ja voitti ghaznavidit vuonna 1150/1151 käydyssä taistelussa lähellä kandaharia. Pakenevaa ghaznavidihallitsijaa jahdannut 'Ala al-Din Husain tuhosi pahoin vihollisensa pääkaupunkia ja monet sen asukkaista surmattiin. 'Ala al-Din Husain jäi sittemmin itse seldžukkien vangiksi ja Bahram Šah palasi tuhottuun pääkaupunkiinsa. Vuonna 1163 se menetettiin kuitenkin lopullisesti, tällä kertaa turkkilaisille ghuzz-sotureille. Ghazni ei enää koskaan toipunut entiseen merkitykseensä.


title: Ghazni

text: Ghaznavidien kukoistuskautta seurasivat ghuridit ja sittemmin Khorasmia. Vuonna 1221 Ghaznin hävittivät ja ryöstivät mongolit. Heitä seurasivat edelleen il-kaanit ja timuridit. Timuriditaustainen sittemmin Intian Suurmogulien valtakunnan perustanut Babur valtasi Ghaznin vuonna 1504. Babur kuvaili kaupunkia tuolloin pieneksi ja hämmästeli, miten niin mitätön paikka oli saattanut aikanaan olla suuren valtakunnan pääkaupunki. DSittemmin kaupunki oli persian ja suurmogulien sotien kohde. Persialaiset piirittivät sitä vuonna 1649 ja Nadir Šah valloitti sen vuonna 1738. Myöhemmin aluetta hallitsi Ahmad Šah Dorrani. Britit miehittivät kaupunkia ensimmäisen afgaanisodan aikana vuosina 1839–1842. Miehitysaikana kenraalikuvernööri lordi Ellenborough antoi irrotuttaa Mahmud Ghaznilaisen mausoleumin ovet siinä ymmärryksessä,että ne olisi joskus ryöstetty Intialaisesta Somnatin temppelistä. Teolla pyrittiin voittamaan hindujensuosio Intiassa, mutta lopulta hindut eivät juuri eleestä välittäneet, kun taas Intian muslimit se vieraannutti.


title: Ghazni

text: Ghazni alkoi muuttua merkittävästi 1920-luvulta alkaen, jolloin moottoriliikenne Kabulin ja Kandaharin välillä alkoi yleistyä. Ghazni sijaitsee kahden kaupungin välisen tien varrella ja siitä tuli merkittävä pysähdyspaikka reitin varrella. Ghaznin uusi kaupunginosa alkoi kasvaa vanhankaupungin eteläpuolelle. Sittemmin myös vanhaankaupunkiin on muuttanut etenkin köyhempään väestönosaan kuuluvia asukkaita.


title: Ghazni

text: Afganistanin kaupunkien asukasluvuista on useita eri arvioita eri lähteissä. Hallinnolliset alueet kuten kunnat muuttuvat usein, mikä hankaloittaa asukasluvun arviointia entisestään. YK:n arvion mukaan itse kaupungin asukasluku oli vuonna 2014/2015 59 100 ja suuremman kunnan 280 000. Nykyisin Ghaznin asukkaiden valtaosa on uskonnoltaan sunnalaisia muslimeja ja alueen valtakieli on persia. Tadžikit muodostavat väestön enemmistön, mutta kaupungissa asuu myös Ghelzai- ja Dorrani-heimojen paštuja, sekä hazaroja.


title: Matti Ahde

text: Matti Allan Ahde (s. 23. joulukuuta 1945 Oulu) on suomalainen sosialidemokraatteja edustava poliitikko. Hän toimi sisäasiainministerinä vuosina 1982–1983 Sorsan III:ssa ja IV:ssä hallituksessa, ympäristöministerinä 1983–1987 Sorsan neljännessä hallituksessa ja eduskunnan puhemiehenä 1987–1989. Kansanedustajana Ahde toimi vuosina 1970–1990 ja 2003–2011.


title: Matti Ahde

text: Ahde valmistui Pohjois-Pohjanmaan keskusammattikoulun iltalinjalta vuonna 1962 ja Työväen Akatemian kansankorkeakoulusta vuonna 1968. Hän työskenteli Oulussa Typpi Oy:n sähköasentajana vuodet 1961–1964. Vuosina 1968–1970 Ahde työskenteli Sosialidemokraattisen nuorison keskusliiton järjestöohjaajana Oulussa. Vuosina 1972–1984 hän oli Oulun kaupunginvaltuutettu.


title: Matti Ahde

text: Ahde valittiin SDP:n kansanedustajaksi Oulun läänin vaalipiiristä vuoden 1970 eduskuntavaaleissa. Hän istui eduskunnassa yhtäjaksoisesti vuoteen 1990 ja oli SDP:n eduskuntaryhmän puheenjohtaja vuosina 1975–1982 sekä puoluetoimikunnan jäsen 1972–1990. Vuosina 1984–1987 Ahde oli SDP:n toinen varapuheenjohtaja ja 1987–1990 ensimmäinen varapuheenjohtaja.


title: Matti Ahde

text: Ahde toimi sisäasiainministerinä Sorsan III hallituksessa 1982–1983, ympäristöministerinä Sorsan IV hallituksessa 1983–1987 sekä eduskunnan puhemiehenä 1987–1989. Presidentin valitsijamiehenä Ahde oli vuosina 1978, 1982 ja 1988.


title: Matti Ahde

text: Ahde valittiin uudelleen eduskuntaan vuoden 2003 vaaleissa. Hän oli valtiovarainvaliokunnan varapuheenjohtaja vuosina 2003–2007 ja tarkastusvaliokunnan puheenjohtaja vuosina 2007–2011. Vuoden 2007 eduskuntavaaleissa Ahde ilmoitti saaneensa kampanjarahoitusta 21 010 euroa ”etujärjestöiltä, säätiöiltä, yhdistyksiltä ja vastaavilta” ja 17 459 euroa ”yrityksiltä” muttei nimennyt tahoja tarkemmin. Myöhemmin selvisi Ahteen saaneen Kehittyvien maakuntien Suomi -yhdistykseltä 10 000 euroa, jotka kierrätettiin Oulun työväenyhdistyksen kautta. Ahde ei enää asettunut ehdolle vuoden 2011 vaaleissa.


title: Matti Ahde

text: Tutkija Seppo Hentilän mukaan Itä-Saksan turvallisuuspalvelu Stasi piti Ahdetta yhtenä tärkeimmistä kontakteistaan SDP:ssä. Ahteen nimi on myös Alpo Rusin tutkimusten perusteella kootulla, "Vasemmalta ohi" -kirjassa julkaistulla listalla suomalaisista, jotka olivat tiiviissä yhteistyössä Stasin kanssa. Vuonna 1971 Ahde yhtyi DDR:n edustuston päällikön valituksiin Demarin kirjoittelusta ja kertoi vuonna 1972 haluavansa lähteä yksityismatkalle DDR:ään. 1980-luvulla Ahde oli Suomi–DDR-Seuran varapuheenjohtaja.


title: Matti Ahde

text: Ahde oli Veikkauksen hallituksen jäsen vuosina 1980–2001, josta puheenjohtajana vuodet 1990–1999 ja varapuheenjohtajana vuonna 2000. Vuonna 1990 Ahde siirtyi eduskunnasta Veikkauksen toimitusjohtajaksi. Hänet erotettiin vuonna 2001 luottamuspulan takia. Luottamuspula oli syntynyt, kun naispuoliset alaiset syyttivät Ahdetta ahdistelusta.


title: Matti Ahde

text: Urheilun puolella Ahde pelasi Oulun Palloseuran suomisarjan eli nykyisen II-divisioonan jalkapallojoukkueessa kaudella 1966. Pelipaikaltaan hän oli hyökkääjä. 1970-luvun alussa Ahde osallistui Oulun Työväen Palloilijoiden toimintaan.


title: Matti Ahde

text: Matti Ahde toimi valtion liikuntaneuvoston puheenjohtajana vuosina 1975–1977. Hänet valittiin vuonna 1977 Suomen Työväen Urheiluliiton (TUL) puheenjohtajaksi. Hän jatkoi tehtävässä vuoteen 1995. Tänä aikana tapahtui TUL:n yhdistyminen 1978–1979 ja syksyllä 1993 vanhanmuotoisen TUL:n alasajo. TUL:n yhdistyessä palasivat lähes kaikki TUL:stä vuonna 1959 eronneet Työväen Urheiluseurojen Keskusliiton (TUK) seurat TUL:ään. Suomen urheilun eheytymisen seurauksena syksyllä 1993 SVUL ajettiin alas ja syntyi uusi keskusjärjestö Suomen Liikunta ja Urheilu (SLU). Ahteen rooli Suomen urheilun eheytyksessä johti TUL:n säilymiseen, vaikkakaan ei enää entisenlaisena kilpaurheilun keskusjärjestönä. Ahde toimi TUL:n edustajana Suomen olympiakomiteassa varapuheenjohtajana 1979–1996 ja sen jälkeen Suomen olympiayhdistyksen valtuuskunnan puheenjohtajana vuosina 1996–2004.


title: Matti Ahde

text: Vuonna 1995 Ahde sai Suomen liikuntakulttuurin ja urheilun suuren ansioristin tunnustuksena ansiokkaasta liikuntakulttuurin ja urheilun hyväksi tehdystä työstä. Hän toimi myös Salibandyliiton puheenjohtajana 2002–2012.


title: Matti Ahde

text: Ahteen perheeseen kuuluu vaimo Hilkka Ahde sekä lapset Timo (1977), Juha-Matti (1980) ja Tiina (1982).


title: Matti Ahde

text: Ahde tunnetaan oopperan harrastajana. Hän on toiminut Oopperan tukisäätiön hallituksen puheenjohtajana vuodesta 1995 ja kuulunut Savonlinnan Oopperajuhlien valtuustoon sekä Kansallisoopperan hallitukseen. Vuonna 2011 hänelle myönnettiin Suomen Teatterijärjestöjen Keskusliiton kultainen kunniamerkki. Toukokuussa 2017 kerrottiin Ahteen sairastuneen vakavasti, mutta hän ei halunnut kommentoida asiaa tarkemmin. Sairaus todettiin huhtikuussa. Ahde sai ministerin arvon vuonna 2017.


title: Ahde

text: Ahde on seuraavien henkilöiden sukunimi:


title: Rehn

text: Rehn on muun muassa seuraavien henkilöiden sukunimi:


title: Korvahylkeet

text: Korvahylkeet ("Otariidae") on petoeläimiin kuuluva nisäkäsheimo. Siihen kuuluvat merileijonat ja merikarhut, joita on yhteensä noin 15 lajia. Korvahylkeet ovat eväjalkaisia merinisäkkäitä, mutta eivät ole sopeutuneet vesielämään yhtä hyvin kuin varsinaiset hylkeet ("Phocidae").


title: Korvahylkeet

text: Korvahylkeet eroavat varsinaisista hylkeistä siinä, että ne käyttävät uidessaan ennen kaikkea rintaeviään. Takajalat ovat säilyneet rakenteeltaan melko käyttökelpoisina maalla liikkumiseen. Korvahylkeillä on pienet mutta kuitenkin ulospäin näkyvät korvat, toisin kuin varsinaisilla hylkeillä. Korvahylkeet ovat sekä rakenteeltaan että käyttäytymiseltään muita hylkeitä yhtenäisempi ryhmä. Kaikkien korvahylkeiden urokset ovat naaraita huomattavasti kookkaampia, mikä liittyy urosten moniavioisuuteen. Suurimmat korvahylkeet, stellerinmerileijonat, voivat painaa jopa yli 1 000 kiloa ja saavuttaa 3,5 metrin pituuden.


title: Korvahylkeet

text: Nisäkäsnimistötoimikunta on ehdottanut, että heimon suomenkieliseksi nimeksi vaihdettaisiin ”haaremihylkeet”. Suomen kielen lautakunta piti ehdotusta huonosti perusteltuna.


title: Korvahylkeet

text: Nykyiset korvahylkeet luokitellaan seitsemään eri sukuun. Suvut on perinteisesti jaettu kahteen alaheimoon, merikarhut eli turkishylkeet ("Arctocephalinae") ja merileijonat ("Otariinae"). Merikarhuihin luettiin kaksi sukua, "Arctocephalus" ja " Callorhinus", merileijoniin loput viisi. Tärkein ryhmiä erottava piirre on merikarhuille tyypillinen tiivis pohjaturkki. Merikarhut ei kuitenkaan ole fylogeneettisesti yhtenäinen ryhmä, ja alaheimojaosta on siksi luovuttu.


title: Uosukainen

text: Uosukainen on suomalainen sukunimi muun muassa seuraavilla henkilöillä


title: Virén

text: Virén tai Wirén on etenkin Suomessa ja Ruotsissa esiintyvä sukunimi. Tunnettuja nimenkantajia ovat:


title: Soininvaara

text: Soininvaara on suomalainen sukunimi. Tunnettuja Soininvaaroja:


title: Herat

text: Herat on kaupunki läntisessä Afganistanissa, Heratin maakunnassa. Ensimmäiset maininnat Heratin kaupungista on tehty Aleksanteri Suuren ajalla ja siitä lähtien sen omistuksesta on taisteltu useaan otteeseen. Kaupungin asukkaat ovat pääasiassa persiankielisiä ja vuonna 2014/15 kaupungissa oli arviolta 1 000 000 asukasta, mikä tekee siitä Afganistanin kolmanneksi suurimman kaupungin Kabulin ja Kandaharin jälkeen.


title: Herat

text: Herat sijaitsee Hindukušin vuoriston länsireunalla ja Iranin ylängön itäreunalla. Hari Rud tunnetaan joskus myös nimellä Heratjoki ja se virtaa tasangolle vuorilta lännessä. Joen hedelmällisessä jokilaaksossa harjoitetaan maanviljelyä ja se kulkee useiden keitaiden läpi ja lopulta Karakumin aavikolle. Herat sijaitsee näistä keitaista suurimmalla. Alueelle on rakennettu useita kanaaleja keinokastelua varten. Kaupungin korkeus merenpinnasta on 922 metriä.


title: Herat

text: Nykyisen Heratin alueen asukkaat toimivat Aasiasta Babyloniin ja Kreikkaan kulkevilla kauppareiteillä jo 1000 vuotta eaa. Zarathustralaisuuden pyhä kirja Avesta viittaa Heratin alueeseen yhtenä seitsemästä pyhästä maasta ja Kserkses I:n Marathonin taisteluun osallistuneiden joukkojen mukana oli joukkoja Heratista. Herodotos viittaa Akesjokeen (nyk. Hari Rud) tärkeänä alueena. Dareios III:n kukistanut Aleksanteri Suuri saapui alueelle vuonna 330 eaa, jolloin tehtiin myös ensimmäiset historialliset viittaukset varsinaiseen kaupunkiin. Tarinan mukaan Aleksanteri salli kaupungin hallitsija Sati Barzanin säilyttää asemansa kreikkalaisten alaisuudessa, mutta Aleksanterin jatkettua edelleen sotaretkellään Barzani kapinoi ja surmautti kaupungin kreikkalaisen varuskunnan. Aleksanteri palasi ja valtasi kaupungin uudelleen ankaran taistelun jälkeen. Aleksanteri rakennutti kaupunkiin uuden linnoituksen ja varuskunnan nimeten sen uudelleen Arian Aleksandriaksi. Hänen kuolemansa jälkeen kaupunkia hallitsi sen kreikkalainen yläluokka satraappeina ja kaupunkia kutsuttiin nimellä Areia. Seleukos I Nikator valtasi kaupungin vuonna 301 eaa. ja sen ollessa osa Seleukidien valtakuntaa kreikkalaisten maahanmuuttoa kannustettiin esimerkiksi myöntämällä siirtolaisille maata. Kreikkalainen kulttuuri kukoisti, mikä näkyi esimerkiksi rakennuksissa ja lyödyissä kolikoissa. Kaupungissa käytettiin myös kreikan kieltä. Parthialaiset valtasivat kaupungin vuonna 247 eaa, mutta se säilyi vielä paikallisena kreikkalaisen kulttuurin keskuksena.


title: Herat

text: Heratista tuli osa niin sanottua kuninkaallista tietä eli silkkitien sivuhaaraa. Sen kautta kuljetettiin tavaraa Mervin ja Samarkandin kautta Kiinaan. Kauppareitit vilkastuivat sasanidien valtakaudella, jolloin rakennettiin teitä kaupankäynnin tehostamiseksi. Kauppaa hallitsivat persialaiset ja persiasta tuli laajojen alueiden lingua franca. Kauppareitit toivat tavaran ohella mukanaan uskontoja. Vuonna 424 jaa. Herat oli piispanistuin ja nestoriolaiset lähettivät sen kautta lähetyssaarnaajia muualle itään. Toinen suuri uskonto tuohon aikaan oli manikealaisuus. Kaupungista kiinnostuivat persialaisten ohella myös muut tahot. Turkkilaiset kansattekivät sotaretkiä sitä vastaan ja heidät voitettiin suuressa taistelussa Heratin lähellä vuonna 589. Arabit valtasivat kaupungin vuonna 650 ja toivat mukanaan nopeasti alaa vallanneen islamin. Vuonna 1130 kaupunki liitettiin Ghaznavidien valtakuntaan ja mongolit saapuivat vuonna 1221. Toisin kuin monet muut kaupungit, Heratia ei hävitetty sen asukkaiden avattua kaupunginportit mongoleille. Kaupunki kapinoi kuitenkin mongolien lähdettyä ja palatessaan vuonna 1222 surmasivat sen asukkaat, tuhosivat sen linnoitukset ja täyttivät sen vallihaudan. Mongolit surmasivat paikallisia seitsemän päivän ajan, jonka jälkeen he lähtivät kaupungista vain palatakseen kahden päivän kuluttua surmaamaan vielä kaupungin raunioissa piilotelleet selviytyneet.


title: Herat

text: Ögödei-kaani antoi luvan jälleenrakentaa Heratin vuonna 1236, mutta sen toipuminen kesti useita vuosia. Kaupungissa oli arviolta 7 000 asukasta vuonna 1242. Il-kaanien valtakunta valtasi Heratin vuonna 1270 ja heitä seurasivat Timur Lenkin joukot vuonna 1393. Herat toipui Timuria seuranneiden timuridien alaisuudessa ja siitä tuli tieteiden ja islamilaisen oppineisuuden keskus. Timurin poika Šahrokh siirsi pääkaupunkinsa Heratiin ja kaupunki oli erityisen merkittävä suufilaisuudelle. Kaupunkiin saapui myös taiteilijoita Tabrizista ja Šīrāzista ja se oli taiteiden keskus aina 1700-luvulle saakka. Safavidienvaltakaudella Herat oli rajakaupunki, jota uhkasivat pataanit. Ahmad Šah Dorrani perustama Dorranien valtakunta valtasi kaupungin persialaisilta vuonna 1749, jotka palasivat Qajar-dynastian johdolla vuonna 1805 pakottaen pataanit maksamaan suojelurahaa kaupungin hallinnasta. Persialaiset suunnittelivat Heratin valtaamista kauppareittien hallitsemiseksi, mutta Keski-Aasiaan oli tullut myös uusia poliittisia tekijöitä. Suuri peli oli brittien ja venäläistenvälinen kilpailu alueen hallinnasta ja britit halusivat säilyttää Afganistanin puskurivaltiona Intian ja Venäjän välillä. Persialaiset piirittivät kaupungin venäläisten neuvonantajien tuella vuonna 1837 ja puolustuksen järjesti puolestaan brittiupseeri Eldred Pottinger. Persialaiset vetäytyivät lopulta brittien suuremman sotaretken uhkaamana. Kaupunkia hallitsi paikallinen emiiri ja se liitettiin virallisesti Afganistaniin vuonna 1863.


title: Herat

text: Herat on näytellyt huomattavaa osaa myös Afganistanin nykyhistorian aikana. Heratilainen varuskunta kapinoi Afganistanin demokraattista tasavaltaa vastaan vuonna 1979 ja sata neuvostoliittolaista neuvonantajaa surmattiin. Tapahtumat käynnistivät Afganistanin sodan, jonka aikana Neuvostoliiton ilmavoimat pommittivat kaupunkia ja valtasivat sen vuonna 1980. Kaupungista tuli tärkeä tukikohta Neuvostoliitolle, mutta kapinalliset hallitsivat sitä ympäröivää seutua. Neuvostoliitto vetäytyi Afganistanista vuonna 1989 ja Heratin johtoon nousi yksi kapinallisten komentajista Ismail Khan. Taliban valtasi kaupungin vuonna 1995. Ismailista tuli yksi Pohjoisen liiton komentajista ja hän johti kaupungin takaisin vallannutta hyökkäystä uuden Afganistanin sodan sytyttyä vuonna 2001. Sittemmin hän on toiminut eri viroissa ainakin muodollisesti Hamid Karzain alaisuudessa, jonka lisäksi Heratissa vaikuttavat iranilaiset.


title: Herat

text: Nykyinen Herat koostuu uudesta ja vanhastakaupungista. Vanhankaupungin kaupunkikaava on neliön muotoinen ja se jakautuu neljään kaupunginosaan vanhan kaupunginmuurien porttien mukaan. Muuri on säilynyt vain osittain. Vanhankaupungin neljä kaupunginosaa ovat Bāzār-e Kušk idässä, Bāzār-e ʿErāq lännessä, Bāzār-e Qandahār etelässä ja Bāzār-e Malek pohjoisessa. Pohjoisosassa sijaitsee kaupungin linnoitus eli Arg-e Šāhi ja siitä edelleen eteenpäin uusi kaupunki eli Šahr-e Naw. Heratin linnoituksen uskotaan sijaitsevan Aleksanteri Suuren aikoihin rakennettujen linnoitusten paikalla ja nykyinen linnoitus on peräisin pääosin 1400-luvulta ja se on näin vanhin Heratin säilynyt rakennus. Linnoituksessa sijaitsi vankila aina vuoteen 2005 saakka. Heratin perjantaimoskeija on rakennettu samoihin aikoihin ja se on tunnettu värikkäistä seinämosaiikeistaan, joita on ennallistettu 1940-luvulta lähtien.


title: Herat

text: Heratin väkiluku vuonna 2014/15 oli arviolta 1 000 000. Suurin osa väestöstä on persiankielisiä. Itse kaupunkia ovat perinteisesti asuttaneet tadžikit ja pataanit persiankielisten paimentolaisten asuttaessa sitä ympäröiviä alueita. Kaupunki on ollut pitkään monietninen ja sen muita etnisiä ryhmiä ovat esimerkiksi hazarat, uzbekit ja turkmeenit. Vielä 1800-luvulla kaupungin asukkaisiin kuului myös armenialaisia, hinduja ja juutalaisia, joista jälkimmäisillä oli myös oma kaupunginosansa.


title: Katainen

text: Katainen on suomalainen sukunimi. Tunnettuja Kataisia:


title: Sharon

text: Sharon tarkoittaa seuraavia asioita ja henkilöitä:


title: Arafat

text: Arafat voi tarkoittaa seuraavia:


title: Gallen-Kallela

text: Gallen-Kallela voi tarkoittaa seuraavia:


title: Linnanmaa

text: Linnanmaa on kaupunginosa Kaijonharjun suuralueella Oulussa. Linnanmaalla asuu noin 2 900 asukasta ja siellä on yli 7 000 työpaikkaa. Linnanmaa sijaitsee noin viiden kilometrin päässä keskustasta pohjoiseen, suurimmaksi osaksi Pohjantien (valtatie 4) itäpuolella. Linnanmaa rajautuu Rajakylän, Ritaharjun, Koskelan, Kaijonharjun, Iskon ja Pyykösjärven kaupunginosiin.


title: Linnanmaa

text: Alueella sijaitsevat muun muassa Oulun yliopisto, yliopiston kasvitieteellinen puutarha, Eläintieteellinen museo sekä VTT:n Oulun toimipiste. Alueella sijaitsee myös Oulun Ylioppilaskylä, jossa on runsaasti opiskelija-asuntoja. Linnanmaan länsiosassa, yliopiston ja Oulu–Tornio-rautatien välisellä alueella sijaitsee Teknologiakylä Technopolis Linnanmaa, jossa on useita tekniikan tutkimus- ja tuotantolaitoksia. Alueella on lähes kaksisataa yritystä, ja se on yksi Suomen merkittävimmistä teknologian kehityskeskuksista.


title: Linnanmaa

text: Lähiötyylistä rivitaloasumista kaupunginosassa edustaa Syynimaan osa-alue yliopistoalueen eteläpuolella. Syynimaan pohjoispuolelle on vuosina 1997–2003 rakennettu puutalovaltainen asuinalue, Puulinnanmaa. Myös Pyykösjärven länsirannalla sijaitseva Ranta-Koskela kuuluu Linnanmaan kaupunginosaan.


title: Linnanmaa

text: Linnanmaan vetovoimaa on kasvattanut sinne 2003–2004 rakennettu market-alue, joka sisältää Prisman, Alkon, apteekin ja pienliikkeitä. Linnanmaan liikuntapalveluita tarjoavat Linnanmaan liikuntahalli ja Linnanmaan jäähalli.


title: Linnanmaa

text: Alue on voittanut vuoden betonirakenne -kilpailun.


title: Karjasilta

text: Karjasilta on sotien jälkeen rakennettu Oulun kaupunginosa.


title: Karjasilta

text: Karjasilta sijaitsee noin kilometrin Oulun keskustasta kaakkoon Höyhtyän suuralueella. Alueen nimi viittaa sen käyttöön aikoinaan kaupunkilaisten omistamien lehmien laidunmaana. Alueen pohjoispuolen sivuitse virtaa Kaupunginoja, jonka yli karja piti kuljettaa siltaa myöten. Karjasilta on puutaloaluevaltainen kaupunginosa, mutta sen länsilaidalla on myös sotien jälkeen rakennettu ja myöhemmin laajentunut kerrostaloalue. Karjasillalla on viime sotien taistelupaikkoihin viittaavina kadunniminä Summantie, Raatteentie, Kollaantie ja Taipaleentie. Alueen entiseen käyttöön taas viittaa nimi Hakakatu. Karjasilta rajoittuu pohjoisessa Raksilaan ja Karjasillanpuistoon, idässä Kaukovainioon ja Pohjantiehen, etelässä Höyhtyään ja Joutsentiehen, sekä Pohjanmaan rataan.


title: Karjasilta

text: Karjasillan rakennuskanta käsittää 1940- ja 1950-lukujen vaihteessa rakennettuja rintamamiestaloja, joita alueella on noin 200. Pientalot on mittasuhteiltaan, sijoittelultaan ja materiaaleiltaan toteutettu yhtenäisesti ja pientalo-alueelle on laadittu korjaus- ja rakennustapaohjeet. Niiden tarkoituksena on varmistaa, että Karjasillan pientaloalueen luonne säilyy mahdollisimman hyvin.


title: Karjasilta

text: Karjalanpuiston ympärillä olevissa kortteleissa on välirauhan aikaan rakennettuja ruotsalaistaloja.


title: Karjasilta

text: Karjasilta sisältää myös 1950-luvulla ja 1960-luvulla rakennetun kerrostaloalueen. Vasta paljon myöhemmin eli 2000-luvulle siirryttäessä rakennettiin Taka-Lyötyn pohjoisosaan uusi kerrostaloalue erityisesti vanhusväestöä varten, muun muassa Caritas-kylä.


title: Karjasilta

text: Karjasillanpuiston tuntumassa sijaitsevat Oulun musiikkikeskus ja Madetojan musiikkilukio. Taka-Lyötyn pohjoinen osa-alue taas on rautatie- ja linja-autoaseman välittömässä läheisyydessä.


title: Karjasilta

text: Alueen eteläinen osa on 1990-luvun lopulla kehittynyt kauppakeskukseksi. Siellä on muun muassa Pohjois-Suomen suurin kodin sisustamiseen ja kunnostamiseen liittyvä kauppakeskittymä.


title: Karjasilta

text: Tekninen keskus, rakennusvalvontavirasto, Oulun seudun ympäristötoimi ja yleiskaavoitus muuttivat Karjasillan uudeksi maamerkiksi Pohjankartanon koulun lähelle vuonna 2011 valmistuneeseen Ympäristötaloksi nimettyyn virastotaloon, samalla kun Höyhtyän puoleisella kulmalla lähellä Karjasillan koulua sijainnut puutarha lopetti toimintansa, asuntorakentamisen tilalle.


title: Karjasilta

text: Karjasilta valittiin Suomen parhaaksi asuinalueeksi vuonna 2009 järjestetyssä yleisöäänestyksessä, jossa annettiin yhteensä 6 524 ääntä. Karjasilta sai niistä 23,4 %. Toiseksi sijoittui äänimäärällä 21,4 % Koivuhaka Kokkolassa ja kolmanneksi äänimäärällä 17,3 % Lutakko Jyväskylässä.


title: Uno (korttipeli)

text: Uno (espanjan ja italian sanasta "uno" ’yksi’) on alkuperältään yhdysvaltalainen korttipeli, jolla on oma erityinen korttipakkansa. Pelin kehitti alun perin ohiolainen Merle Robbins 1970-luvun alussa poikansa Rayn kanssa. Nykyään peliä valmistaa Mattel.


title: Uno (korttipeli)

text: 108 korttia:


title: Uno (korttipeli)

text: Ensimmäinen pelaaja, joka saa 500 pistettä, on voittaja. Pisteitä kerätään pääsemällä eroon kaikista korteista ennen muita kanssapelaajia. Voittaja saa pisteitä kaikista korteista, jotka kanssapelaajilla on pelin loppuessa vielä käsissään.


title: Uno (korttipeli)

text: Aluksi jokainen pelaaja nostaa yhden kortin. Korkeimpiarvoisen kortin nostanut toimii jakajana. Toimintakorttien arvo on tässä vaiheessa nolla. Ensimmäinen kortti ei saa olla erikoiskortti


title: Uno (korttipeli)

text: Kortit sekoitetaan ja jokaiselle jaetaan seitsemän korttia.


title: Uno (korttipeli)

text: Loppu pakka käännetään kuvapuoli alaspäin "nostopakaksi". Nostopakan ylin kortti käännetään esiin "poistopakan" alkukortiksi.


title: Uno (korttipeli)

text: Pelin aloittaa jakajan vasemmalla puolella istuva pelaaja. Pelaaja pyrkii laittamaan poistopakan päälle kortin, jossa on sama väri, numero tai kuva kuin poistopakan ylimpänä olevassa kortissa. Esimerkiksi, jos ylin kortti on punainen 7, pelaajan on laitettava punainen kortti tai numero 7. Pelaaja voi laittaa siihen myös "Villin kortin".


title: Uno (korttipeli)

text: Jos pelaajalla ei ole laittaa sopivaa korttia, hänen on otettava nostopakasta yksi kortti käteensä. Jos myös juuri nostetun kortin voisi pelata, saa pelaaja pelata sen heti pois tai jättää pelaamatta käteensä. - Mutta muita kädessään olevia kortteja hän ei saa pelata vielä tässä vaiheessa.


title: Uno (korttipeli)

text:
Kun pelaajalla on kädessään enää yksi kortti, on hänen huudettava ""UNO!"". Jos pelaaja unohtaa huutaa ”"UNO"” ennen häntä seuraavan pelaajan vuoron alkua, saa joku unohduksen huomannut vaatia unohtajaa nostamaan käteensä kaksi uutta korttia pakasta, mutta vain ennen unohtaneen pelaajan seuraavaa omaa vuoroa. Pelaajan vuoro katsotaan alkaneeksi siitä, kun hän on laskenut kortin kädestään tai nostanut pakasta uuden.
Erikoiskorttiin ei saa lopettaa


title: Uno (korttipeli)

text: Vasemmalta oikealle: Ohitus, Suunnanvaihto, Nosta kaksi, Villi ja Villi + nosta neljä.


title: Uno (korttipeli)

text: Toimintakortit pelataan seuraavasti (suluissa korttien nimet 2012 julkaistusta versiosta):


title: Uno (korttipeli)

text: "Ohituskortti" – Kortin lyöneestä pelaajasta seuraava menettää vuoronsa. Kortin saa lyödä joko samanvärisen kortin tai erivärisen ohituskortin päälle. Kaksinpelissä Ohituskortti antaa vain kortin lyöneelle pelaajalle uuden vuoron.


title: Uno (korttipeli)

text: "Suunnanvaihtokortti" – Kortti vaihtaa pelaajien vuorojärjestyksen suunnan. Kortin saa lyödä joko samanvärisen kortin tai erivärisen Suunnanvaihtokortin päälle. Kaksinpelissä kortilla ei ole merkitystä, koska pelivuoro on siitä huolimatta seuraavalla pelaajalla.


title: Uno (korttipeli)

text: "Nosta kaksi" – Kortin lyöneen pelaajan jälkeen seuraavana vuorossa oleva menettää vuoronsa ja joutuu nostamaan pakasta kaksi korttia käteen. Nosta kaksi -kortin saa lyödä joko samanvärisen kortin tai myös erivärisen Nosta kaksi -kortin päälle.


title: Uno (korttipeli)

text: "Villi kortti (Jokeri)" – Kortin lyönyt pelaaja saa valita seuraavaksi pelattavan värin. Kortin saa lyödä milloin tahansa paitsi silloin, kun sen lyöjä joutuu juuri ottamaan vastaan Nosta kaksi -korttia tai Villi + nosta neljä -korttia.


title: Uno (korttipeli)

text: "Villi + nosta neljä" "(Nosta 4 -jokeri)" – Kortin lyöneestä pelaajasta seuraava menettää vuoronsa ja nostaa pakasta neljä korttia. Lisäksi kortin lyönyt pelaaja saa valita seuraavaksi pelattavan värin. Vaikka Villi +4 -kortin lyönyt pelaaja saa sanoa värin, hän ei saa lyödä korttia silloin, kun pelaajia on yli kaksi, koska välissä on kolmas pelaaja, joka voi halutessaan lyödä minkä tahansa kortin (kunhan sen väri on se, jonka Villi +4 -kortin lyönyt pelaaja määräsi) – kolmas pelaaja voi myös lyödä Villin kortin tai Villi +4 -kortin. Pelaaja ei saa kuitenaan lyödä Villi + nosta neljä -korttia silloin, kun hänellä on kädessään myös samanvärinen kortti kuin poistopakan päällimmäinen kortti on. Muulloin kortin voi lyödä koska vain.


title: Uno (korttipeli)

text: Jos pelaaja unohtaa huutaa ”"UNO"” ja joku muu huomaa tämän sen jälkeen, kun seuraava pelaaja on jo aloittanut ja ennen sitä, kun unohtaneella pelaajalla on seuraava oma vuoronsa, joutuu unohtaja nostamaan pakasta kaksi korttia. Pelaajan vuoro katsotaan alkaneeksi siitä, kun hän on laskenut kortin kädestään tai nostanut pakasta uuden.


title: Uno (korttipeli)

text: Jos pelaaja neuvoo toista pelaajaa, hänen on nostettava pakasta kaksi korttia. Jos pelaaja lyö kortin väärin, ja tämä huomataan, on hänen nostettava kaksi korttia pakasta.


title: Uno (korttipeli)

text: Jos pelaaja lyö Villi + nosta neljä -kortin, saa kortteja nostamaan joutuva haastaa pelaajan: tällöin kortin lyöjän täytyy näyttää kätensä haastajalle. Jos silloin paljastuu sellainen vilppi, että kortin lyöjällä onkin kädessään poistopakkaan sopiva samanvärinen kortti, joutuu tämä nostamaan pakasta neljä korttia lisää. Jos lyöjä ei ole huijannut, joutuu haastaja itse nostamaan kuusi korttia ja menettää myös pelivuoronsa.


title: Uno (korttipeli)

text: Kierroksen päätyttyä lasketaan hävinneiden pelaajien korttien sisältämät pisteet yhteen, ja voittanut pelaaja saa kaikki nämä pisteet. Muut eivät saa mitään.


title: Uno (korttipeli)

text: Korteista saa pisteitä seuraavasti:


title: Uno (korttipeli)

text: Numerokortti lukunsa mukaan, Ohituskortti 20, Suunnanvaihtokortti 20, Nosta kaksi -kortti 20, Villi kortti 50, Villi + nosta neljä -kortti 50.


title: Uno (korttipeli)

text: Tämän jälkeen jatketaan kierroksia niin kauan, kunnes joku saa 500 pistettä.